open-index/open-wikipedia-markdown huggingface dataset:
రామన్న యూత్

**రామన్న యూత్** తెలుగులో రూపొందిన పొలిటికల్‌ డ్రామా సినిమా. ఫైర్ ఫ్లై ఆర్ట్స్, మాడ్ గుడ్ క్రియేటివ్ రైటింగ్స్ బ్యానర్‌లపై నిర్మించిన ఈ సినిమాకు అభయ్ నవీన్ తొలిసారిగా దర్శకత్వం వహించాడు. అభయ్ నవీన్, అమూల్య రెడ్డి, అనిల్‌ గీల, శ్రీకాంత్ అయ్యంగర్, తాగుబోతు రమేశ్, బన్నీ అభిరామ్ ప్రధాన పాత్రల్లో నటించిన ఈ సినిమాకు కమ్రాన్‌ సంగీతం సమకూర్చగా, ఫహద్‌ అబ్దుల్‌ మజీద్‌ సినిమాటోగ్రఫీ అందించాడు.

## నటీనటులు

* అభయ్ నవీన్
* అమూల్య రెడ్డి
* అనిల్‌ గీల
* అంజి వల్గుమాన్
* శ్రీకాంత్ అయ్యంగర్
* తాగుబోతు రమేశ్
*బన్నీ అభిరామ్
* కొమ్మిడి విశ్వేందర్ రెడ్డి
* జగన్ యోగిరాజ్ 
* బజర్దస్త్‌ రోహిణి
* యాదమ్మ రాజు
* ఎస్.వి. విష్ణు
* విద్యాసాగర్ కారంపూరి
* మనోజ్ ముత్యం
* వేణు పొల్సాని

## సాంకేతిక నిపుణులు

*బ్యానర్: ఫైర్ ఫ్లై ఆర్ట్స్, మాడ్ గుడ్ క్రియేటివ్ రైటింగ్స్
*నిర్మాత: రజిని
*కథ, స్క్రీన్‌ప్లే, దర్శకత్వం: నవీన్ బేతిగంటి
*సంగీతం: కమ్రాన్‌
*సినిమాటోగ్రఫీ: ఫహార్‌ అబ్దుల్‌ మజీద్‌
*ఎడిటర్: రూప‌క్ రొనాల్డ్‌స‌న్, నవీన్
**సౌండ్ డిజైన‌ర్‌: నాగార్జున తాళ్లపల్లి
*ఎగ్జిక్యూటివ్ ప్రొడ్యూసర్: శివ ఎం.ఎస్.కే
*ఆర్ట్ డైరెక్టర్: లక్ష్మి సింధూజ
*పాటలు: కాసర్ల శ్యామ్, నిఖిలేష్ సుంకోజీ
*సహా దర్శకుడు: నందు

*సహా దర్శకుడు: ఎస్ వి విష్ణు

## ప్రచారం
ఈ సినిమా ఫస్ట్‌లుక్‌ను 2022 జూలై 5న సినీ నటులు ప్రియదర్శి, రాహుల్ రామకృష్ణ విడుదల చేశారు. 2022 నవంబరు 20న సినీ దర్శకుడు శేఖర్ కమ్ముల ట్రైలర్‌ను విడుదల చేశాడు. 2023 సెప్టెంబరు 6న థియేట్రికట్ ట్రైలర్‌ను సినీ నటుడు సిద్ధార్థ్‌ విడుదల చేశాడు.

2023 సెప్టెంబరు 11న హైదరాబాదు బంజారాహిల్స్ లోని హోటల్ దసపల్లాలో జరిగిన సినిమా ప్రీ-రిలీజ్‌ కార్యక్రమానికి సినీ నటులు విశ్వక్‌సేన్‌, ప్రియదర్శి, తిరువీర్‌ ముఖ్యఅతిథులుగా హాజరయ్యారు. 

## విడుదల
ఈ సినిమా 2023 సెప్టెంబరు 15న విడుదలైంది.

## మూలాలు

## బయటి లింకులు
* 

వర్గం:2023 తెలుగు సినిమాలు
షిరాల శాసనసభ నియోజకవర్గం

**షిరాల శాసనసభ నియోజకవర్గం** మహారాష్ట్ర రాష్ట్రంలోని 288 నియోజకవర్గాలలో ఒకటి. ఈ నియోజకవర్గం హత్కనాంగ్లే లోక్‌సభ నియోజకవర్గం, సాంగ్లీ జిల్లా పరిధిలో ఉంది. షిరాల నియోజకవర్గం పరిధిలో షిరాలా తహసీల్, వాల్వా తహసీల్‌లో కొంత భాగం ఉన్నాయి.
## ఎన్నికైన సభ్యులు

## మూలాలు

వర్గం:మహారాష్ట్ర శాసనసభ నియోజకవర్గాలు
53వ భారత అంతర్జాతీయ చలన చిత్రోత్సవం

**53వ భారత అంతర్జాతీయ చలన చిత్రోత్సవం** (ఆంగ్లం: 53rd International Film Festival of India) అనేది 2022 నవంబరు 20 నుండి 28 వరకు గోవాలో జరగబోయే చలనచిత్రోత్సవం. ఇందులో హదినెలెంటు (Hadinelentu) ప్రారంభ ఇండియన్ ఫీచర్ ఫిల్మ్‌గా, ది షో మస్ట్ గో ఆన్ (The Show Must Go On) ఇండియన్ నాన్-ఫీచర్ ఫిల్మ్‌గా ప్రారంభమవుతుంది.

ఐ.ఎఫ్.ఎఫ్.ఐ - 2022 వార్షిక చలన చిత్రోత్సవంలో 79 దేశాల నుంచి 280 సినిమాలు ప్రదర్శించనున్నారు. భారతదేశానికి చెందిన 25 ఫీచర్ ఫిల్మ్‌ లతో పాటు, 20 నాన్-ఫీచర్ ఫిల్మ్‌ లను ఇండియన్ పనోరమలో ప్రదర్శిస్తారు. కాగా, 183 చలన చిత్రాలు అంతర్జాతీయ ప్రోగ్రామింగ్‌లో భాగంగా సిద్ధంగా ఉన్నాయి.

ఈ చిత్రోత్సవాల్లో రీస్టోర్డ్‌ ఇండియన్‌ క్లాసిక్‌ విభాగంలో శంకరాభరణం (1980) మూవీని ప్రత్యేక ప్రదర్శన చేయనున్నారు.

## జ్యూరీ

### ఫీచర్ ఫిల్మ్‌లు
భారత అంతర్జాతీయ చలన చిత్రోత్సవం 2022లో పన్నెండు మంది సభ్యులతో కూడిన ఫీచర్ ఫిల్మ్ జ్యూరీకి ప్రఖ్యాత దర్శకుడు, ఎడిటర్, చైర్‌పర్సన్ వినోద్ గణత్ర నేతృత్వం వహించారు. విభిన్నమైన భారతీయ సోదరభావాన్ని సమష్టిగా సూచిస్తూ, వివిధ ప్రశంసలు పొందిన చలనచిత్రాలు, చలనచిత్ర సంబంధిత వృత్తులకు వ్యక్తిగతంగా ప్రాతినిధ్యం వహించే కింది సభ్యులతో ఫీచర్ జ్యూరీ ఏర్పాటు చేయబడింది:

# ఎ. కార్తీక్ రాజా - సినిమాటోగ్రాఫర్
# ఆనంద జ్యోతి - సంగీతకారుడు, రచయిత, చిత్రనిర్మాత
# డా. అనురాధ సింగ్ - ఫిల్మ్ మేకర్, ఎడిటర్
# అశోక్ కశ్యప్ - నిర్మాత, దర్శకుడు, సినిమాటోగ్రాఫర్
# ఎనుముల ప్రేమరాజ్ - దర్శకుడు, స్క్రీన్ రైటర్
# గీతా ఎం గురప్ప - సౌండ్ ఇంజనీర్
# ఇమో సింగ్ - నిర్మాత, దర్శకుడు, రచయిత
# జుగల్ డిబాట - నిర్మాత, దర్శకుడు, సినిమాటోగ్రాఫర్
# శైలేష్ దవే - నిర్మాత
# శిబు జి సుశీలన్ - నిర్మాత
# వి. ఎన్. ఆదిత్య - నిర్మాత, దర్శకుడు, స్క్రీన్ రైటర్
# విష్ణు శర్మ - రచయిత, సినీ విమర్శకుడు

## పురష్కార గ్రహితలు
53వ అంతర్జాతీయ భారత చలన చిత్రోత్సవాల్లో ప్రముఖ కథానాయకుడు చిరంజీవిని *ఇండియన్‌ ఫిలిం పర్సనాలిటీ ఆఫ్‌ ది ఇయర్‌ - 2022* పురస్కారానికి ఎంపిక చేస్తున్నట్టు కమిటీ ప్రకటించింది. కాగా

ఉత్తమ చిత్రం, ఉత్తమ నటుడు, ఉత్తమ నటి, ఉత్తమ దర్శకుడు, ప్రత్యేక జ్యూరీ అవార్డు, జీవితకాల సాఫల్య పురష్కారాలు ప్రకటించాల్సి ఉంది.

ఈ చలన చిత్రోత్సవ ముగింపు వేడుకలో చిరంజీవి ఈ పురస్కారాన్ని అందుకున్నాడు.

## మూలాలు


వర్గం:2022 ఫిల్మ్ ఫెస్టివల్స్
వర్గం:ఇంటర్నేషనల్ ఫిల్మ్ ఫెస్టివల్ ఆఫ్ ఇండియా
వర్గం:2022 భారతీయ సినిమా
వర్గం:భారత అంతర్జాతీయ చలన చిత్రోత్సవం
భారత అంతర్జాతీయ చలన చిత్రోత్సవం

**భారత అంతర్జాతీయ చలన చిత్రోత్సవం** (ఆంగ్లం: International Film Festival of India) ఇది 1952లో స్థాపించబడింది. ఆసియా ఖండంలో జరుగుతున్న అత్యంత ముఖ్యమైన చలన చిత్రోత్సవాలలో ఇదీ ఒకటి. భారతదేశంలోని పశ్చిమ తీరంలో గోవా రాష్ట్రంలో ప్రతిఏటా ఈ చిత్రోత్సవం జరుగుతుంది. 

## లక్ష్యం
ప్రపంచవ్యాప్తంగా కళ, చలనచిత్రాలు, సంస్కృతుల సమ్మిళిత శక్తి, స్ఫూర్తిని కూడగట్టుకుని నిర్వహించే ఇంటర్నేషనల్ ఫిల్మ్ ఫెస్టివల్ ఆఫ్ ఇండియా (IFFI) ప్రముఖులను ఒక వేదిక పైకి తీసుకు వస్తుంది. దీనిద్వారా పలు దేశాల చలన చిత్ర సంస్కృతులను వారి సామాజిక, సాంస్కృతిక నేపథ్యాలను అర్థం చేసుకోవడానికి, అభినందించడానికి ఈ చిత్రోత్సవం దోహదం చేస్తుంది. అలాగే ప్రపంచదేశాల ప్రజలలో స్నేహం, సహకారాన్ని ప్రోత్సహిస్తుంది. కేంద్ర సమాచార, ప్రసార మంత్రిత్వ శాఖ ఆధ్వర్యంలో ఉన్న ఫిల్మ్ ఫెస్టివల్స్ డైరెక్టరేట్, గోవా రాష్ట్ర ప్రభుత్వం సంయుక్తంగా ఈ ఉత్సవాన్ని ప్రతీయేటా నిర్వహిస్తాయి.

ఉత్తమ చిత్రానికి బంగారు నెమలి, అలాగే వెండి నెమలి ఉత్తమ నటుడు, ఉత్తమ నటి, ఉత్తమ దర్శకులకు బహుకరిస్తారు. ఇవి కాకుండా ప్రత్యేక జ్యూరీ అవార్డు, జీవితకాల సాఫల్యం, ఇండియన్ పర్సనాలిటీ ఆఫ్ ది ఇయర్ పురష్కారాలు కూడా అందచేస్తారు.

## మూలాలు


వర్గం:భారత చలనచిత్రోత్సవాలు
వర్గం:భారత అంతర్జాతీయ చలన చిత్రోత్సవం
ఎస్.పి.బాలసుబ్రహ్మణ్యం తెలుగు సినిమా పాటల జాబితా (2001)

2001లో విడుదలైన తెలుగు సినిమాలలో ఎస్.పి.బాలసుబ్రహ్మణ్యం పాడిన పాటలు కొన్ని:

## మూలాలు

వర్గం:సినిమా జాబితాలు
Discography
వర్గం:పాటలు
వర్గం:జాబితాలు
చిప్లూన్ శాసనసభ నియోజకవర్గం

**చిప్లూన్ శాసనసభ నియోజకవర్గం** మహారాష్ట్ర రాష్ట్రంలోని 288 నియోజకవర్గాలలో ఒకటి. ఈ నియోజకవర్గం రత్నగిరి-సింధుదుర్గ్ లోక్‌సభ నియోజకవర్గం, రత్నగిరి జిల్లా పరిధిలో ఉంది. చిప్లూన్ నియోజకవర్గం పరిధిలో చిప్లూన్, సంగమేశ్వర్ తహసీల్‌లు ఉన్నాయి.

## ఎన్నికైన సభ్యులు

## మూలాలు

వర్గం:మహారాష్ట్ర శాసనసభ నియోజకవర్గాలు
రత్నగిరి శాసనసభ నియోజకవర్గం

**రత్నగిరి శాసనసభ నియోజకవర్గం** మహారాష్ట్ర రాష్ట్రంలోని 288 నియోజకవర్గాలలో ఒకటి. ఈ నియోజకవర్గం రత్నగిరి జిల్లా, రత్నగిరి-సింధుదుర్గ్ లోక్‌సభ నియోజకవర్గం పరిధిలోని ఆరు శాసనసభ నియోజకవర్గాల్లో ఒకటి.
## ఎన్నికైన సభ్యులు

## మూలాలు

వర్గం:మహారాష్ట్ర శాసనసభ నియోజకవర్గాలు
తబస్సుమ్ గోవిల్

**తబస్సుమ్** (జననం కిరణ్ బాలా సచ్‌దేవ్; 1944 జూలై 9 - 2022 నవంబరు 18) ఒక భారతీయ నటి, టాక్ షో హోస్ట్, యూట్యూబర్. ఆమె 1947లో బాలనటి బేబీ తబస్సుమ్‌గా తన వృత్తిని ప్రారంభించింది. ఆ తర్వాత ఆమె భారతదేశంలో టెలివిజన్ ప్రసారాలు మొదలైన తొలినాళ్లలో హోస్ట్‌గా టెలివిజన్ కెరీర్‌ను ఎంచుకుంది. దూరదర్శన్‌లో ఫూల్ ఖిలే హై గుల్షన్ గుల్షన్ టాక్ షో ద్వారా ఆమె సినిమా, టీవీ ప్రముఖులను 1972 నుండి 1993 వరకు ఇంటర్వ్యూ చేసింది.

## జననం
తబస్సుమ్ 1944లో ముంబైలో భారతీయ స్వాతంత్ర్య సమరయోధుడు అయోధ్యనాథ్ సచ్‌దేవ్, స్వాతంత్ర్య సమరయోధురాలు, పాత్రికేయురాలు, రచయిత్రి అయిన అస్ఘరీ బేగం దంపతులకు జన్మించింది. ఆమెకు తండ్రి తబస్సుమ్ అని, తల్లి కిరణ్ బాలా అని నామకరణం చేసారు. వివాహానికి ముందు ఉన్న పత్రాల ప్రకారం ఆమె అధికారిక పేరు కిరణ్ బాలా సచ్‌దేవ్ గా ఉంది.

## కెరీర్
నర్గీస్ (1947), మేరా సుహాగ్ (1947), మంఝ్‌ధార్ (1947), బారీ బెహెన్ (1949) చిత్రాలతో తబస్సుమ్ బాలనటిగా సినీ రంగ ప్రవేశం చేసింది. తర్వాత నితిన్ బోస్ దర్శకత్వం వహించిన దీదార్ (1951)లో ఆమె చిన్ననాటి నర్గీస్ పాత్రను పోషించింది. లతా మంగేష్కర్, షంషాద్‌ బేగం పాడిన *బచ్‌పన్ కే దిన్ భూలా నా దేనా* అనే హిట్ పాట ఆమెపై చిత్రీకరించబడింది.

మరుసటి సంవత్సరం ఆమె విజయ్ భట్ దర్శకత్వం వహించిన బైజు బావ్రా (1952)లో నటించింది. ఇందులో ఆమె మీనా కుమారి చిన్ననాటి పాత్రలో కనిపించింది. ఆమె జాయ్ ముఖర్జీ, ఆశా పరేఖ్ నటించిన ప్రసిద్ధ చిత్రం ఫిర్ వోహీ దిల్ లయా హూన్‌లో కూడా పనిచేసింది. కొంత గ్యాప్ తర్వాత ఆమె క్యారెక్టర్ ఆర్టిస్ట్ గా సినిమాల్లోకి రీఎంట్రీ ఇచ్చింది.

తబస్సుమ్ భారతీయ టెలివిజన్ మొదటి టాక్ షో ఫూల్ ఖిలే హై గుల్షన్ గుల్షన్‌ను హోస్ట్ చేసింది, ఇది 1972 నుండి 1993 వరకు 21 సంవత్సరాలు నడిచింది. దూరదర్శన్ కేంద్రం ముంబై ద్వారా నిర్మించబడింది. ఇది చలనచిత్ర ప్రముఖుల ఇంటర్వ్యూల ఆధారంగా రూపొందించబడింది. దీంతో చక్కని ప్రజాదరణ పొందింది. ఆమె 15 సంవత్సరాల పాటు గృహలక్ష్మి అనే హిందీ మహిళా పత్రికకు సంపాదకురాలిగా కూడా ఉన్నారు. అంతేకాకుండా ఆమె అనేక జోక్ పుస్తకాలు రాశారు.

ఆమె 1985లో స్వీయరచన, దర్శకత్వంలో తన మొదటి చిత్రం తుమ్ పర్ హమ్ ఖుర్బాన్‌ నిర్మించింది. 2006లో రాజశ్రీ ప్రొడక్షన్స్ నిర్మించిన ప్యార్ కే దో నామ్: ఏక్ రాధా, ఏక్ శ్యామ్‌లో నటిగా ఆమె టెలివిజన్‌కి తిరిగి వచ్చింది. జీ టీవీలో రియాలిటీ స్టాండ్-అప్ కామెడీ షో లేడీస్ స్పెషల్ (2009)లో ఆమె న్యాయనిర్ణేతగా వ్యవహరించింది.

టీవీ ఆసియా USA, కెనడా టెలివిజన్ ల కోసం తబస్సుమ్ ఇంటర్వ్యూయర్‌గా పనిచేస్తూనే ఆమె యూట్యూబ్‌లో "తబస్సుమ్ టాకీస్" పేరుతో తన స్వంత ఛానెల్‌ని ప్రారంభించింది.

## వ్యక్తిగత జీవితం
టెలివిజన్ నటుడు అరుణ్ గోవిల్ అన్నయ్య విజయ్ గోవిల్‌ను తబస్సుమ్ వివాహం చేసుకుంది. వారి కుమారుడు హోషాంగ్ గోవిల్ కూడా నటుడే. ఆయన తబస్సుమ్ నిర్మించి దర్శకత్వం వహించిన తుమ్ పర్ హమ్ ఖుర్బాన్ (1985)లో కథానాయకుడిగా నటించాడు. ఇందులో జానీ లీవర్‌ని మొదటిసారి హాస్యనటుడిగా ఆమె తెరపైకి పరిచయం చేయడం విశేషం. అలాగే ఆయన మరో రెండు చిత్రాలు కార్టూట్ (1987), అజీబ్ దస్తాన్ హై యా (1996)లలో కూడా నటించాడు. ఆయన కూతురు ఖుషి 2009లో హమ్ ఫిర్ మిలే నా మిలేతో తన సినీ రంగ ప్రవేశం చేసింది.

## మరణం
గుండెపోటుకు గురైన 78 సంవత్సరాల తబస్సుమ్ గోవిల్ ఆసుపత్రిలో చికిత్సపొందుతూ 2022 నవంబరు 18న తుదిశ్వాస విడిచింది.

## మూలాలు


వర్గం:1944 జననాలు
వర్గం:2022 మరణాలు
వర్గం:భారతీయ సినిమా నటులు
వర్గం:హిందీ సినిమా నటులు
వర్గం:మహిళా టెలివిజన్ వ్యాఖ్యాతలు
వర్గం:భారత టెలివిజన్ వ్యాఖ్యాతలు
అద్దూరి సీతారాంరెడ్డి

**జస్టిస్‌ అద్దూరి సీతారాంరెడ్డి**, (1928, మార్చి 20 - 2022, నవంబరు 17) తెలంగాణకు చెందిన మాజీ న్యాయమూర్తి. హైకోర్టు న్యాయమూర్తిగా, లోకాయుక్త జస్టిస్‌గా, ఎమ్మెల్సీగా పనిచేశాడు. 1978 నుండి 1990 వరకు ఉమ్మడి ఆంధ్రప్రదేశ్‌ హైకోర్టు మాజీ న్యాయమూర్తిగా తన సేవలందించాడు.

## జననం, విద్య
సీతారాంరెడ్డి 1928, మార్చి 20న చిన్నారెడ్డి - వెంకట్రామమ్మ దంపతులకు తెలంగాణ రాష్ట్రం, జోగులాంబ గద్వాల జిల్లా, అలంపూర్‌లో జన్మించాడు. నిజాం కళాశాలలో డిగ్రీ పూర్తిచేసిన సీతారాంరెడ్డి, లండన్‌లో న్యాయవిద్యను అభ్యసించాడు.

## వ్యక్తిగత జీవితం
సీతారాంరెడ్డికి 1958లో మనోరమదేవితో వివాహం జరిగింది. వారికి నలుగురు అమ్మాయిలు (అనితారెడ్డి, కవితారెడ్డి, మహితారెడ్డి, కీర్తిరెడ్డి). 

## వృత్తిజీవితం
ప్రముఖ న్యాయవేత్త నానీ పాల్కీవాలా వద్ద న్యాయవాద వృత్తిని ప్రారంభించాడు. ఉస్మానియా గ్రాడ్యుయేట్‌ అసోసియేషన్‌ అధ్యక్షుడిగా ఉన్నాడు. 1960-1968 వరకు ఉమ్మడి ఆంధ్రప్రదేశ్‌ పట్టభద్రుల ఎమ్మెల్సీగా పనిచేశాడు. 1958-1970 వరకు ఉస్మానియ న్యాయ కళాశాలలో లెక్చరర్‌గా పనిచేశాడు. 1960-1968 మధ్యకాలంలో మెంబర్‌ ఆఫ్‌ లెజిస్లేటివ్‌ ఆఫ్‌ కౌన్సిల్‌ సభ్యుడిగా, 1988-1973 మధ్యకాలంలో ఐఎల్‌ఆర్‌ (ఆంధ్రప్రదేశ్‌) సిరీస్‌లో ఎడిటర్‌గా, 1974-1978 మధ్యకాలంలో మెంబర్‌ ఆఫ్‌ బార్‌ కౌన్సిల్‌ ఆఫ్‌ ఇండియా సభ్యుడిగా కొనసాగాడు. 1974 అక్టోబరులో ఆంధ్రప్రదేశ్ హైకోర్టులో ప్రభుత్వ ప్లీడర్‌గా, 1978 నవంబరు 10న ఏపీ హైకోర్టులో న్యాయమూర్తిగా పదోన్నతి పొంది, 1990 వరకు పనిచేశాడు. 1990-1995 మధ్యకాలంలో ఆంధ్రప్రదేశ్ లోకాయుక్తాలో న్యాయమూర్తిగా, 1989 -1996 మధ్యకాలంతో ఆర్‌బీవీఆర్‌ఆర్‌ ఎడ్యుకేషనల్‌ సొసైటీ అధ్యక్షుడిగా పనిచేశాడు.

## మరణం
హైదరాబాదు, జూబ్లీహిల్స్‌ రోడ్‌ నం 36లోని కావూరిహిల్స్‌లో నివాసమున్నాడు. ఆరోగ్య పరిస్థితి విషమించడంతో జూబ్లీహిల్స్‌ లోని అపోలో ఆస్పత్రిలో చికిత్స పొందుతూ 2022, నవంబరు 17న మరణించాడు.

## మూలాలు

వర్గం:1928 జననాలు
వర్గం:2022 మరణాలు
వర్గం:జోగులాంబ గద్వాల జిల్లా న్యాయవాదులు
వర్గం:జోగులాంబ గద్వాల జిల్లా రాజకీయ నాయకులు
వర్గం:జోగులాంబ గద్వాల జిల్లా వ్యక్తులు
వర్గం:హైకోర్టు ప్రధాన న్యాయమూర్తులు
వర్గం:ఆంధ్రప్రదేశ్ హైకోర్టు ప్రధాన న్యాయమూర్తులు
వాసుదేవుడు (చహమాన రాజ్యం)

**వాసుదేవుడు** (c. 6వ శతాబ్దం CE) శాకంభరి (ఆధునిక సంభార్) యొక్క చాహమనా రాజవంశానికి చెందిన భారతీయ రాజు. ఇతడు నేటి రాజస్థాన్‌లోని సపాదలక్ష దేశాన్ని పాలించాడు.

రాజవంశం పౌరాణిక స్థాపకుడు చాహమనాను విస్మరించి, వాసుదేవ రాజవంశం మొట్టమొదటి పాలకుడు. 14వ శతాబ్దపు జైన పండితుడైన రాజశేఖర సూరి ప్రబంధ-కోషా ప్రకారం, వాసుదేవుడు 551 CE (608 విక్రమ్ సంవత్)లో సింహాసనాన్ని అధిష్టించాడు.

పృథ్వీరాజ విజయంలో ఒక పురాణ కథనం ప్రకారం, వాసుదేవుడు ఒక విద్యాధర (అతీంద్రియ జీవి) నుండి సాంభార్ సాల్ట్ లేక్‌ను బహుమతిగా అందుకున్నాడు. ఈ పురాణం ప్రకారం, వాసుదేవుడు ఒకసారి రాజ మంచంలో నిద్రిస్తున్న విద్యాధరను కనుగొన్నాడు. విద్యాధరకు ఎగరగలిగే శక్తిని ఇచ్చే మంత్ర మాత్ర అతని నోటి నుండి పడింది. వాసుదేవుడు ఈ మంత్ర మాత్రను విద్యాధరునికి అప్పగించాడు. కృతజ్ఞతగల విద్యాధరుడు శాకంభర కుమారునిగా పరిచయం చేసుకున్నాడు. శాకంభర భక్తికి మెచ్చిన పార్వతీ దేవి స్థానిక అరణ్యంలో "శాకంభరి" అనే పేరుతో నివసిస్తుందని వాసుదేవుడికి చెప్పాడు. విద్యాధరుడు వాసుదేవునికి ఉపకారం చేయాలని నిర్ణయించుకున్నాడు. అతను సూర్యాస్తమయం సమయంలో తన కత్తిని భూమిలో వేయమని రాజును కోరాడు, వెనుకకు చూడకుండా తన రాజధానికి తిరిగి గుర్రంపై స్వారీ చేశాడు. రాజు చెప్పినట్లు చేసాడు,, నీటి అలలు అతనిని అనుసరించాయి. ఫలితంగా ఏర్పడిన నీరు సాంభార్ ఉప్పు సరస్సుగా మారింది. విద్యాధర రాజు ముందు కనిపించాడు, సరస్సు అతని వారసుల ఆధీనంలో ఉంటుందని చెప్పాడు. అతని వంశస్థుడైన సోమేశ్వరుని బిజోలియా శాసనం ఈ సరస్సు వాసుదేవునికి జన్మించిందని పేర్కొంది.
## మూలాలు


వర్గం:రాజులు
ప్రపంచ మత్స్య దినోత్సవం

**ప్రపంచ మత్స్య దినోత్సవం** అనేది ప్రతి సంవత్సరం నవంబరు 21న ప్రపంచవ్యాప్తంగా జరుపబడుతోంది. మత్స్యకారులకు గుర్తింపును అందించడంకోసం, మత్స్య పరిశ్రమకు ఉజ్వల భవిష్యత్తు ఉండాలనే ఆకాంక్షతో ఆరోగ్యకరమైన సముద్ర పర్యావరణ వ్యవస్థల ప్రాముఖ్యతను తెలియపరచడానికి మత్స్యకార సంఘాలు ఈ దినోత్సవం నిర్వహిస్తాయి.

## ప్రారంభం
1997లో న్యూఢిల్లీ వేదికగా ప్రపంచవ్యాప్తంగా ఉన్న మత్య్సకారులు, వ్యాపారస్తులు సమవేశమై దీనిపై సుదీర్షంగా చర్చించారు. 1998లో నిర్వహించిన ప్రపంచ మత్స్య సదస్సులో పాల్గొన్న అన్ని దేశాల ప్రతినిధుల సమక్షంలో ప్రతి సంవత్సం నవంబరు 21ని ప్రపంచ మత్య్స దినోత్సవాన్ని జరుపుకోవాలని ఆ సదస్సు వేదికగా అప్పటి అమెరికా అధ్యక్షుడు బిల్ క్లింటన్ పిలుపునిచ్చాడు. దాంతో ప్రపంచ దేశాలన్నీ ఆమోదించి, నవంబరు 21న ప్రపంచ మత్స్య దినోత్సవాన్ని జరుపుకుంటున్నాయి.

## కార్యకలాపాలు
# ఈ రోజున బైక్ ర్యాలీలు, కార్ల మార్చి‌ల నిర్వహిస్తారు.
# మత్స్యకారులు వారి స్వంత ప్రత్యేకమైన, విశిష్టమైన సాంస్కృతిక కార్యక్రమాలను ఏర్పాటుచేసి నృత్యం, పాటల, నాటక ప్రదర్శనలు చేస్తారు.
# సభలు, సమావేశాలు, సదస్సులు నిర్వహించి ఓవర్ ఫిషింగ్, యాంత్రీకరణ వంటి సమస్యలను హైలైట్ చేయడంతోపాటు ప్రపంచంలోని మత్స్య సంపదను కాపాడుకునే విధంగా తీసుకోవలసిన చర్యల గురించి, ప్రపంచ పర్యావరణం ఎదుర్కొంటున్న, వాతారవణంలో పెరుగుతున్న సమస్యల మీద ఈ చర్చలు జరుపుతారు.

## మూలాలు

వర్గం:అంతర్జాతీయ దినములు
వర్గం:చేపలు
గోకుల తిరుమల పారిజాతగిరి వేంకటేశ్వర దేవాలయం

**గోకుల తిరుమల పారిజాతగిరి ఆలయం,** జంగారెడ్డిగూడెం పట్టణంలో ఉన్న ఒక పెద్ద ఆలయం.ఇది ఏడుకొండల నడుమ ఉందని చెపుతారు. సమీపగ్రామమైన శ్రీనివాసపురం నుండి ఏడవ కొండపై కొలువుతీరిన స్వామిని పారిజాత వెంకన్న అని కొలుస్తారు. తిరుమలలో ఉన్నట్టుగా స్వామి ఈ దేవాలయంలో 11 అడుగులు ఎత్తు రూపంలో సుందరంగా దర్శనం ఇస్తాడు.

## ఆలయంలో పూజలు

## ఆలయ ప్రత్యేకతలు

## విడియో చిత్రాలు

## సమీప ఆలయాలు
* ద్వారాకాతిరుమల
* శ్రీ మద్ది ఆంజనేయస్వామి అలయం (గురవాయిగూడెం)
* శ్రీ భద్రకాళి సమేత వీరేశ్వర స్వామి ఆలయం (తాడువాయి)

## మూలాలు


## వెలుపలి లంకెలు, ఆధారాలు

* https://www.eenadu.net/telugu-news/districts/West-Godavari/13/122206493
* https://indiapl.com/andhra/gokula-thirumala-parijatha-giri-806844 
* https://www.andhrajyothy.com/2021/andhra-pradesh/west-godavari/gokula-parijatha-giri-venkateswara-temple-358932.html

వర్గం:ఏలూరు జిల్లా పుణ్యక్షేత్రాలు
వర్గం:విష్ణు దేవాలయాలు
లవ్ టుడే (2022 సినిమా)

**లవ్ టుడే** 2022లో విడుదలైన తెలుగు సినిమా. ఏజీఎస్‌ ఎంటర్‌టైనమెంట్ బ్యానర్‌పై తమిళంలో కల్పతి ఎస్. అఘోరం, కల్పతి ఎస్‌. గణేష్‌, కల్పతి ఎస్‌. సురేష్ నిర్మించిన ఈ సినిమాను ఎస్‌విసి ప్రజంట్స్‌లో దిల్ రాజు తెలుగులో విడుదల చేశాడు. ప్రదీప్ రంగనాథన్, ఇవానా, సత్యరాజ్, రాధిక ప్రధాన పాత్రల్లో నటించిన ఈ సినిమా నవంబరు 25న విడుదలైంది.
## కథ
ఉత్త‌మ‌న్ ప్ర‌దీప్ (ప్ర‌దీన్ రంగ‌నాథ‌న్‌), నిఖిత (ఇవానా) ప్రేమించుకుంటుంటారు. పెళ్లి చేసుకోవాలనుకుంటారు, కానీ నిఖిత తండ్రి వేణు శాస్త్రి (స‌త్య‌రాజ్‌) పెళ్లి జ‌ర‌గాలంటే ఒక‌రి ఫోన్‌ను మ‌రొక‌రు ఒక్క‌రోజు మార్చుకోవాల‌ని కండీష‌న్ పెడ‌తాడు. ఫోన్స్ మార్చుకున్నాక ఏం జరిగింది? నిఖిత ఫోన్‌లో ప్రదీప్ ఏం చూశాడు? ప్రదీప్ ఫోన్‌లో నిఖిత‌కి ఏం కనిపించాయి? ఆ త‌ర్వాత ఏం జ‌రిగింది? అనేదే మిగతా సినిమా కథ.

## నటీనటులు

* ప్రదీప్ రంగనాథన్
* ఇవానా
* సత్యరాజ్
* రాధిక
* మాస్టర్ మహంత్ 
* రవీనా రవి 
* యోగి బాబు 
* అక్షయ ఉదయకుమార్
* ఆదిత్య కథిర్ 
* ఆజీద్ ఖాలిక్ 
* విజయ్ వరదరాజ
* ప్రధాన నాథన్ 
* గురుబాయి
* అజర్ అతీఫ్ 
* నవీన్ క్రుభాకర్

## సాంకేతిక నిపుణులు
*బ్యానర్: ఏజీఎస్‌ ఎంటర్‌టైనమెంట్ 
*నిర్మాత: కల్పతి ఎస్. అఘోరం, కల్పతి ఎస్‌. గణేష్‌, కల్పతి ఎస్‌. సురేష్, దిల్ రాజు
*కథ, స్క్రీన్‌ప్లే, దర్శకత్వం: ప్ర‌దీప్ రంగ‌నాథ్
*సంగీతం: యువన్ శంకర్ రాజా
*సినిమాటోగ్రఫీ: దినేష్ పురుషోత్తమన్ 
*గీత రచయితలు: భాస్కరభట్ల రవికుమార్, కల్యాణ్ చక్రవర్తి, శశికుమార్ ముత్తులూరి, ప్రదీప్ రంగనాథన్ 
*నేపథ్య గాయకులు: యువన్ శంకర్ రాజా, యోగి శేఖర్, హరిచరణ్, డి వాసు, సవితా రెడ్డి, జి.ఎన్.గోకుల్ 
*ఎడిటింగ్: ప్రదీప్ ఈ రాఘవ్ 
*విడుదల:25:11:2022. 

## పాటల జాబితా
1.పిల్లా పడేసావే, రచన: భాస్కరభట్ల రవికుమార్, గానం.హరిచరన్ 

2.ప్రాణం పోతున్నా, రచన: కళ్యాణ చక్రవర్తి, గానం.యువన్ శంకర్ రాజా  

3.బంగు ఆకుతెచ్చి, రచన: కళ్యాణ చక్రవర్తి, గానం.యోగి శేఖర్  

4.బుజ్జి కన్నా, రచన: శశికుమార్ ముత్తులూరి, ప్రదీప్ రంగనాథన్, గానం.డి.వాసు, సవితా రెడ్డి, జి.ఎన్.గోకుల్. 

## మూలాలు

వర్గం:2022 తెలుగు సినిమాలు
సీమా పూనియా

**సీమా పూనియా ఆంటిల్** (జననం 1983 జూలై 27) ఒక భారతీయ డిస్కస్ త్రోయర్. నేషనల్ సీనియర్ ఇంటర్-స్టేట్ అథ్లెటిక్ ఛాంపియన్షిప్స్ 2021 లో సాధించిన 63.72 మీటర్లు (209.1 అడుగులు) ఆమె వ్యక్తిగత ఉత్తమ త్రో. 

## ప్రారంభ జీవితం
సీమా అంటిల్ హర్యానాలోని సోనిపట్ జిల్లాలోని ఖేవ్డా గ్రామంలో జన్మించింది.  శాంటియాగోలో 2000లో జరిగిన ప్రపంచ జూనియర్ ఛాంపియన్ షిప్స్ లో ఆమె బంగారు పతకం గెలుచుకుంది.  ఆమె సోనిపట్ లోని ప్రభుత్వ కళాశాలలో చదువుకుంది.

## కెరీర్
ఆమె 2002లో ప్రపంచ జూనియర్ ఛాంపియన్ షిప్స్ లో కాంస్య పతకాన్ని గెలుచుకుంది. సీమా 2006 కామన్వెల్త్ క్రీడలలో రజత పతకాన్ని గెలుచుకుంది, 2006 జూన్ 26న హర్యానా రాష్ట్ర ప్రభుత్వంచే భీమ్ అవార్డుతో సత్కరించబడింది.  ఆమె 2010 కామన్వెల్త్ క్రీడలలో కాంస్య పతకం గెలుచుకుంది. ఆమె 2012 లండన్ ఒలింపిక్స్ లో 13 వ స్థానంలో నిలిచింది. 2014లో కామన్వెల్త్ క్రీడల్లో రజత పతకం, ఆసియా క్రీడల్లో స్వర్ణం గెలుచుకుంది. 

## వ్యక్తిగత జీవితం
ఏథెన్స్ లో 2004 వేసవి ఒలింపిక్స్ లో భారతదేశానికి ప్రాతినిధ్యం వహించిన ఆమె కోచ్, మాజీ డిస్కస్ త్రోయర్ అంకుష్ పునియాను అంటిల్ వివాహం చేసుకుంది. 

## మూలాలు


వర్గం:1983 జననాలు
వర్గం:జీవిస్తున్న ప్రజలు
వర్గం:అర్జున అవార్డు గ్రహీతలు
నల్లగొండ ప్రభుత్వ వైద్య కళాశాల

**నల్లగొండ ప్రభుత్వ వైద్య కళాశాల** అనేది తెలంగాణ రాష్ట్రం, నల్లగొండ జిల్లా, నల్లగొండ పట్టణంలో ఉన్న ప్రభుత్వ వైద్య కళాశాల. గ్రామీణ ప్రజల ఆరోగ్యంపై ప్రత్యేక దృష్టి సారించి ఔత్సాహిక వైద్య విద్యార్థులకు వైద్య పరిజ్ఞానాన్ని అందించేందుకు తృతీయ స్థాయి ఆరోగ్య సంరక్షణను మెరుగుపరచడానికి ప్రతి జిల్లాలో ఒక వైద్య కళాశాల ఉండాలన్న ముఖ్యమంత్రి కల్వకుంట్ల చంద్రశేఖర్ రావు ఆలోచనతో తెలంగాణ ప్రభుత్వం 2018లో ఈ ప్రభుత్వ వైద్య కళాశాలను ప్రారంభించింది. ఇది కాళోజి నారాయణరావు ఆరోగ్య విజ్ఞాన విశ్వవిద్యాలయానికి అనుబంధ కళాశాలగా ఉంది. నేషనల్ మెడికల్ కమిషన్ నుండి 2019-20 విద్యా సంవత్సరానికి 150 ఎంబిబిఎస్ సీట్లకు అనుమతి లేఖను అందుకుంది.

## కళాశాల భవనం
నల్లగొండ జిల్లా కేంద్రంలోని సాగర్‌ రోడ్డు ఎస్‌ఎల్‌బీసీ ప్రాంతంలో సుమారు 42 ఎకరాల సువిశాల స్థలంలో 275 కోట్ల రూపాయలతో వైద్య కళాశాల నిర్మించబడుతోంది. 117కోట్ల రూపాయలతో నాలుగంతస్థుల భవన నిర్మాణం, మరో 30 కోట్ల రూపాయలతో వైద్య పరికరాలు, విద్యార్థిని విద్యార్థులకు హాస్టల్‌ సముదాయాలు, కళాశాలకు అనుగుణంగా మరో 5 ఎకరాల్లో 40 కోట్ల రూపాయలతో నాలుగు ఫ్లోర్లతో నర్సింగ్‌ కళాశాలను నిర్మిస్తున్నారు.

కళాశాల భవన నిర్మాణంలో ఉండడంవల్ల జిల్లా ప్రభుత్వ ఆసుపత్రి పాత భవనంలో తరగతులను నిర్వహిస్తున్నారు. పాత భవనాన్ని ఆధునికీకరించడానికి ప్రభుత్వం 7 కోట్ల 77లక్షల రూపాయలు విడుదలచేసింది.

## ఆసుపత్రి
1967లో నల్గొండ పట్టణంలో ప్రభుత్వ ఏరియా ఆసుపత్రి ఏర్పాటుచేయబడి, ఆ తరువాత జిల్లా ప్రభుత్వ వైద్యశాలగా మార్చబడింది. ప్రస్తుతం ఇందులో 550 పడకలు, 30 అత్యవసర చికిత్స పడకలు ఉన్నాయి. ఈ ఆసుపత్రికి అనుబంధంగా ఈ ప్రభుత్వ వైద్య కళాశాల మంజూరు చేయబడింది.

## కోర్సులు - శాఖలు

* అనాటమీ
* ఫార్మాకాలజీ
* ఫిజియోలాజీ
* బయోకెమిస్ట్రీ
* పాథాలజీ
* మైక్రోబయోలాజీ
* ఫోరెన్సిక్ మెడిసిన్
* జెనరల్ సర్జరీ
* ఆర్థోపెడిక్స్
* ఓటో-రైనో-లారిగోలజీ
* ఆప్తాల్మోలజీ
* జనరల్ మెడిసిన్
* టిబి & ఆర్‌డి
* డివిఎల్
* సైకియాట్రీ
* పీడియాట్రిక్స్
* ఓబిజీ
* అనస్థీషియాలజీ
* కమ్యూనిటీ మెడిసిన్
* రేడియోడియాగ్నోసిస్
* ట్రాన్స్‌ఫ్యూషన్ మెడిసిన్
* టీబీసీడీ
* సీటీ సర్జరీ
* న్యూరో సర్జరీ
* న్యూరాలజీ
* ప్లాస్టిక్‌ సర్జరీ
* యూరాలజీ
* గాస్ట్రోఎంట్రాలజీ
* ఎండోక్రైనాలజీ
* నెఫ్రాలజీ
* కార్డియాలజీ
* ఫిజికల్‌ మెడిసిన్‌ అండ్‌ రిహాబిలిటేషన్
* ఈఎన్‌టీ
* ఆప్తల్
* అనస్తీషియా
* డెంటల్

## తరగతుల ప్రారంభం
150 ఎంబిబిఎస్ సీట్లకు అనుమతినిస్తూ 2019 మే 29న నేషనల్ మెడికల్ కమిషన్ నుండి లేఖ వచ్చింది. కళాశాల ప్రిన్సిపాల్‌, వైస్‌ ప్రిన్సిపాల్‌, సీనియర్‌ రెసిడెంట్‌ డాక్టర్లు, ప్రొఫెసర్లు, అసోసియేట్‌ ప్రొఫెసర్లు, అసిస్టెంట్‌ ప్రొఫెసర్లు, సూపరిం టెండెంట్‌లు, నియామకం పూర్తవగా, హెడ్‌నర్సులు, స్టాఫ్‌ నర్సులు, ఇతర పారామెడికల్‌, నాన్‌ పారా మెడికల్‌ సిబ్బంది నియామకం కూడా పూర్తయ్యింది. 2019లో ఎంబీబీఎస్‌ మొదటి సంవత్సరం తరగతులు ప్రారంభమయ్యాయి.

## ఇవికూడా చూడండి
* తెలంగాణలోని ప్రభుత్వ వైద్య కళాశాలల జాబితా
* భారత వైద్య మండలి
* తెలంగాణ వైద్య విధాన పరిషత్తు

## మూలాలు

## ఇతర లంకెలు
* నల్లగొండ ప్రభుత్వ వైద్య కళాశాల అధికారిక జాలగూడు 

వర్గం:నల్గొండ జిల్లా
వర్గం:వైద్య కళాశాలలు
వర్గం:వైద్య విజ్ఞాన సంస్థలు
వర్గం:2018 స్థాపితాలు
వర్గం:తెలంగాణ వైద్య కళాశాలలు
వర్గం:తెలంగాణ విద్యాసంస్థలు
వర్గం:తెలంగాణ ప్రభుత్వ నిర్మాణాలు
షంషాద్ బేగం

**షంషాద్‌ బేగం** (హిందీ: शमशाद बेगम; 1919 ఏప్రిల్ 14 - 2013 ఏప్రిల్ 23) హిందీ చిత్ర పరిశ్రమలో మొదటి తరం నేపథ్య గాయకులలో ఒకరైన భారతీయ గాయని. ఆమె విలక్షణమైన గాత్రం, శ్రేణికి ప్రసిద్ధి చెందింది. ఆమె హిందుస్తానీ, బెంగాలీ, మరాఠీ, గుజరాతీ, తమిళం, పంజాబీ భాషలలో 6,000లకు పైగా పాటలు పాడారు. వాటిలో 1287 హిందీ సినిమా పాటలు ఉన్నాయి. ఆమె నౌషాద్ అలీ, ఓపీ న‌య్య‌ర్, మీర్జా సాహిబన్ (1947 సినిమా) వంటి ప్రసిద్ధ స్వరకర్తలతో కలిసి పనిచేసింది. వారు మెచ్చిన గాయకులలో ఒకరిగా మారింది. 1940ల నుండి 1970ల ప్రారంభం వరకు ఆమె పాటలు అత్యంత జనాదరణ పొందాయి. ఇప్పటికీ ఆమె పాడిన పాటలు రీమిక్స్ కొనసాగడం విశేషం.

2009లో భారత ప్రభుత్వం కళల రంగంలో పద్మభూషణ్‌తో సత్కరించింది.

## వ్యక్తిగత జీవితం
బ్రిటీష్ ఇండియాలోని లాహోర్‌లో (ప్రస్తుతం పాకిస్తాన్) 1919 ఏప్రిల్ 14న మియాన్ హుస్సేన్ బక్ష్ మాన్, గులాం ఫాతిమా దంపతులకు షంషాద్ బేగం జన్మించింది. వీరికి ఐదుగురు కుమారులు, ముగ్గురు కుమార్తెలు. ఈ ఎనిమిది మంది పిల్లలలో ఆమె ఒకరు. సమీపంలోని అమృత్‌సర్‌లో మరుసటి రోజే జలియన్‌వాలా బాగ్ మారణకాండ జరిగింది.

1932లో షంషాద్ బేగం ఆమె కంటే చాలా సంవత్సరాలు పెద్దవాడైన న్యాయ విద్యార్థి గణపత్ లాల్ బట్టోతో పరిచయం ఏర్పడింది. 1934లో మతపరమైన విభేదాల కారణంగా వారి కుటుంబాల నుండి తీవ్ర వ్యతిరేకత ఉన్నప్పటికీ 15 ఏళ్ల షంషాద్ బేగం ఆయనను వివాహం చేసుకుంది. వారికి ఉష అనే కుమార్తె ఉంది. భారత సైన్యంలోని అధికారి లెఫ్టినెంట్ కల్నల్ యోగేష్ రాత్రాను ఉష వివాహమాడింది.

షంషాద్ బేగం అత్యుత్తమ గాయని అయినప్పటికీ ఆమె తన కెరీర్ కంటే సహజంగా తన కుటుంబానికి ప్రాధాన్యతనిస్తుంది. అంతేకాకుండా ఆమె కెరీర్ పురోగతి వెనుక ప్రధాన సానుకూల శక్తిగా తన భర్త ఉండేవాడు. కానీ 1955లో గణపత్ లాల్ బట్టో రోడ్డు ప్రమాదంలో మరణించాడు. ఈ దుర్ఘటన ఆమెని చాలా కృంగదీసింది. ఆమె కెరీర్‌ను కొనసాగించడానికి పోరాట స్ఫూర్తిని కోల్పోయింది, తద్వారా అది తీవ్ర క్షీణతను నమోదు చేసింది.

### మీడియాలో వివాదం
ఆమె భర్త మరణం తరువాత తన కుమార్తె కుటుంబంతో సహా కలిసి ముంబైకి నివాసం మార్చింది. ఆమె క్రమక్రమంగా ఏకాంతంగా మారి తన మనవళ్లకే పూర్తిగా అంకితమైపోయింది. దీంతో ఆమె బతికే ఉందా లేదా చనిపోయిందా అనే విషయం సాధారణ ప్రజలకు తెలియకుండాపోయింది. కానీ వివిధ భారతి, ఇండియా రేడియో ద్వారా ప్రతీరోజు ఆమె పాటలు మారుమోగుతూనే ఉండేవి.

ఆమె పాడిన పాటలు ప్రజలలో అంత ఆదరణ పొందుతున్నా దశాబ్దాలపాటు ప్రజల దృష్టికి దూరంగా ఉండడంతో 2004లో ఆమె కొన్ని సంవత్సరాల క్రితం మరణించారని అనేక ప్రచురణలు తప్పుగా నివేదించడంతో మీడియాలో వివాదం చెలరేగింది. దీంతో స్వయంగా రంగంలోకి దిగిన షంషాద్ బేగం కుటుంబం ఒక పత్రికా ప్రకటనలో ఆమె ఏకాంత జీవితం గడుపుతోందని స్పష్టం చేసింది.

ఈ వివాదానికి అసలు కారణం దిలీప్ కుమార్ భార్య అయిన సైరాబాను వాళ్ళ అమ్మమ్మ షంషాద్ బేగం 1998లో మరణించడంగా తేలింది.

## మూలాలు


వర్గం:1919 జననాలు
వర్గం:2013 మరణాలు
వర్గం:భారతీయ నేపథ్య గాయకులు
వర్గం:హిందీ నేపథ్య గాయకులు
వర్గం:అస్సామీ నేపథ్య గాయకులు
వర్గం:కళల్లో పద్మ భూషణ్ గ్రహీతలు
వర్గం:20వ శతాబ్దపు భారతీయ గాయకులు
వర్గం:పంజాబీ భాషా గాయకులు
వర్గం:ఉర్దూ భాషా గాయకులు
వర్గం:హిందీ భాషా గాయకులు
ఇంటి నెం.13

**ఇంటి నెం.13** 1989, ఆగష్టు 11న విడుదలైన తెలుగు డబ్బింగ్ సినిమా. ఈ హారర్ సినిమా అదే సంవత్సరం విడుదలైన మలయాళ సినిమా కల్పనా హౌస్‌కు తెలుగు డబ్బింగ్. ఇదే సినిమా తమిళ భాషలో *అమావాసై ఇరవిల్* అనే పేరుతోను, హిందీ భాషలో బం*గ్లా నెం 666* పేరుతోను డబ్ చేయబడింది. ఈ చిత్రానికి అనుమాలిక్ సంగీత దర్శకుడిగా ఉన్నాడు. 
## నటీనటులు
* కపిల్ దేవ్
* శరత్
* అభిలాష
* దివ్యవాణి
* డిస్కో శాంతి
* విజయ్
* రామదాస్
* కిరణ్ కుమార్
* నందిత బోస్
* జగతి శ్రీకుమార్
* ఒడువిల్ ఉన్నికృష్ణన్
* సత్తార్

## సాంకేతికవర్గం
* కథ, స్క్రీన్ ప్లే, దర్శకత్వం: పి.చంద్రకుమార్
* మాటలు, పాటలు: రాజశ్రీ
* నేపథ్యగానం: ఎస్.పి.బాలసుబ్రహ్మణ్యం, నాగూర్ బాబు, కె.ఎస్. చిత్ర, సాగరిక
* కూర్పు: కె.రాజగోపాల్
* ఛాయాగ్రహణం: పి.సుకుమార్
* సంగీతం: అనుమాలిక్
* నిర్మాత: కె.వెంకటేశ్వరరావు
## పాటలు
ఈ చిత్రంలోని పాటలను రాజశ్రీ రచించగా అనూ మాలిక్ సంగీతాన్ని సమకూర్చాడు.
# వచ్చింది అమావాస్య
# వయసు వున్న దానిని
# ఉన్నాను ఉంటాను
# ఓ చిన్నదాన్ని నేనే
# హే అదే అందం

## మూలాలు

వర్గం:డబ్బింగ్ సినిమాలు
వర్గం:దివ్యవాణి నటించిన సినిమాలు
వర్గం:డిస్కో శాంతి నటించిన సినిమాలు
వర్గం:భయానక సినిమాలు
రణస్థలి

**రణస్థలి** 2022లో విడుదలైన తెలుగు సినిమా. సూరెడ్డి విష్ణుగారి సమర్పణలో ఏ.జె ప్రొడక్షన్స్ బ్యానర్‌పై అనుపమ సూరెడ్డి నిర్మించిన ఈ సినిమాకు పరశురాం శ్రీనివాస్ దర్శకత్వం వహించాడు. ధర్మ, చాందిని రావు, ప్రశాంత్, శివ, అశోక్ సంగా ప్రధాన పాత్రల్లో నటించిన ఈ సినిమా నవంబరు 26న విడుదలైంది.
## కథ
బసవ (ధర్మ), అమ్ములు (చాందినీ రావు) ఇద్దరూ బావామరదళ్ళు. చిన్నప్పుడే తల్లిదండ్రులను పోగొట్టుకున్న అమ్ములును బసవ తండ్రి మున్నియ్య (సమ్మెట గాంధీ) పెంచి పోషించి వీరిద్దరికీ పెళ్లి చేస్తాడు. ఆరు నెలల్లో ప్రభుత్వ ఉద్యోగంలో చేరాల్సిన బసవ చేసిన అప్పు తీర్చడం కోసం చక్రవర్తి (బెనర్జీ) తోటలో పనికి చేరుతాడు. తోటలో పనిచేయడం కోసం నలుగురు కూళీలు వస్తారు. అయితే తోటకి వచ్చింది పనివాళ్ళు కాదు కిరాయి గుండాలు అని బసవకి తెలిసేలోపే చక్రవర్తిని, అమ్ములును చంపేస్తారు. అసలు ఆ గుండాలు ఎందుకు వాళ్లని చంపారు ? వాళ్ళని ఎవరు పంపించారు ? అసలు చక్రవర్తి ఎవరు? తన భార్య మరణానికి కారణమయిన వారిని ఎలా మట్టుపెట్టాడన్నది అనేదే మిగతా సినిమా కథ.

## నటీనటులు

*ధర్మ
*అమ్ము అభిరామి
*చాందిని రావు
*ప్రశాంత్
*శివ
*అశోక్ సంగా
*సమ్మెట గాంధీ
*బెనర్జీ
*మధుమణి
*దిల్ రమేష్ చంద్రశేఖర్ 
*ప్రశాంత్
*నాగేంద్ర
*వెట్టి
*తేజ

## సాంకేతిక నిపుణులు
*సమర్పణ: సూరెడ్డి విష్ణుగారి
*బ్యానర్: ఏ.జె ప్రొడక్షన్స్ 
*నిర్మాత: అనుపమ సూరెడ్డి 
*కథ, స్క్రీన్‌ప్లే, దర్శకత్వం: పరశురాం శ్రీనివాస్ 
*సంగీతం: కేశవ్ కిరణ్
*సినిమాటోగ్రఫీ: జాస్టి బాలాజీ 
*ఎడిటర్: భువనచంద్ర.ఎం
*సహా నిర్మాత: లక్ష్మీ జ్యోతి శ్రీనివాస్
*ఫైట్ మాష్టర్: డ్రాగన్ ప్రకాష్
*ఆర్ట్: సుజిత్ కార్తీక్

## మూలాలు

వర్గం:2022 తెలుగు సినిమాలు
పలుస్-కడేగావ్ శాసనసభ నియోజకవర్గం

**పలుస్-కడేగావ్ శాసనసభ నియోజకవర్గం** మహారాష్ట్ర రాష్ట్రంలోని 288 నియోజకవర్గాలలో ఒకటి. ఈ నియోజకవర్గం సాంగ్లీ జిల్లా, సాంగ్లీ లోక్‌సభ నియోజకవర్గం పరిధిలోని ఆరు శాసనసభ నియోజకవర్గాల్లో ఒకటి.

## ఎన్నికైన సభ్యులు

## మూలాలు

వర్గం:మహారాష్ట్ర శాసనసభ నియోజకవర్గాలు
గెహన సిప్పీ

**గెహన సిప్పీ** (జననం 2000 అక్టోబరు 11) భారతీయ నటి, మోడల్. తెలుగు చిత్ర పరిశ్రమలో పనిచేసే గెహన సిప్పీ హైదరాబాదులో *మై సౌత్ దివా 2020* క్యాలెండర్ చిత్రీకరించిన మోడల్‌లలో ఆమె ఒకరు. 2021 సంవత్సరంలో వచ్చిన చోర్ బజార్ చిత్రంతో ఆమె అరంగేంట్రం చేసింది. ఆమె సుధీర్ సరసన నటించిన గాలోడు చిత్రం 2022 డిసెంబరు 18న థియేటర్స్‌లోకి రాబోతోంది.

## జననం
మహారాష్ట్రలోని ముంబైలో హరేష్ సిప్పీ, నీతా దంపతులకు 2000 అక్టోబరు 11న గెహన సిప్పీ జన్మించింది. ఆమెకు ఒక అక్క ఉంది. మధ్యతరగతి కుటుంబం నుండి వచ్చిన గెహన సిప్పీ ముంబైలోని లోరెటో కాన్వెంట్ లో హైస్కూళ్ విద్య, ఎస్.ఐ.ఈ.ఎస్ కాలేజ్ లో కళాశాల విద్యను పూర్తిచేసింది.

## కెరీర్
గెహన సిప్పీ తన నటనా వృత్తిని జిల్లెట్ వీనస్, వెజ్జీ క్లీన్ వంటి ప్రముఖ బ్రాండ్‌ల టీవీ వాణిజ్య ప్రకటనలతో ప్రారంభించింది. తన మాతృభాష హిందీ అయినా ఇంగ్లీషు కూడా మాట్లాడగలదు. తెలుగు సినిమాలో అడుగుపెట్టిన ఆమె కెరీర్ కోసం తెలుగు మాట్లాడటం నేర్చుకుంది.

## మూలాలు


వర్గం:తెలుగు సినిమా నటీమణులు
సమంతారాజా

**సమంతరాజా** (7వ శతాబ్దం సా.శ.) శాకంభరి చాహమనా రాజవంశానికి చెందిన భారతీయ రాజు. అతను వాయవ్య భారతదేశంలోని ప్రస్తుత రాజస్థాన్ భాగాలను పాలించాడు.

దశరథ శర్మ ప్రకారం, అతని పాలన దాదాపు 725 VS (c. 668 CE) లో ముగిసింది. మరోవైపు, చరిత్రకారుడు R. B. సింగ్ సమంతా పాలనను 684-709 సా. శ. మానిక్ రాయ్‌ను శాకంభరి 7వ శతాబ్దపు చాహమనా పాలకుడు సమంతరాజుగా గుర్తించారు.

1170సా. శ. బిజోలియా రాతి శాసనం అతని వంశస్థుడైన సోమేశ్వరుడు వత్స ఋషి గోత్రంలో సమంతా అహిచ్ఛత్రపురలో జన్మించాడని పేర్కొంది. అహిచ్ఛత్రపుర ఆధునిక నాగౌర్‌తో గుర్తించబడింది.

వాసుదేవ, సమంతరాజు పూర్వీకుడు అని చారిత్రక అంశాల నుండి తెలిసినప్పటికీ, ఇద్దరి మధ్య సంబంధం కచ్చితంగా లేదు. చరిత్రకారుడు R. B. సింగ్ సిద్ధాంతం ప్రకారం, వాసుదేవ తర్వాత, చాహమానులు వర్ధనాలచే ఆక్రమించబడ్డాడు, సమంతారాజు శాకంభరి వద్ద చాహమాన పాలనను పునరుద్ధరించాడు. మాణిక్ రాయ్ శాకంభరి దేవత దయతో చౌహాన్ (చహమనా) కుటుంబాన్ని పునరుద్ధరించాడని మధ్యయుగ బార్డిక్ పురాణాలు పేర్కొంటున్నాయి. సింగ్ మాణిక్ రాయ్‌ని సమంతరాజాగా గుర్తించారు.
## మూలాలు
రెయిన్‌డ్రాప్ కేక్

thumb| ''కురోమిట్సు,'' ''కినాకోతో'' రెయిన్‌డ్రాప్ కేక్ అందించబడింది
రెయిన్ డ్రాప్ కేక్ అనేది నీరు,అగర్ తో తయారు చేయబడ్డ డెజర్ట్, ఇది వర్షపు బిందువును పోలి ఉంటుంది. ఇది మొదట 2014 లో జపాన్లో ప్రాచుర్యం పొందింది, తరువాత అంతర్జాతీయ దృష్టిని ఆకర్షించింది.

## చరిత్ర
వాస్తవానికి మిజు షింగెన్ మోచీ (水水信玄餅) అని పిలువబడే జపనీస్ డెజర్ట్, ఈ వంటకం సాంప్రదాయ జపనీస్ డెజర్ట్ షింగెన్ మోచీ (信玄餅) యొక్క పరిణామం వలె ఉంటుంది. షింగెన్ మోచి మొట్టమొదట సెంగోకు యుగాన్ని డైమ్యో, టకేడా షింగెన్, బియ్యం పిండి,చక్కెరతో తయారు చేసిన సమయంలో అత్యవసర ఆహారంగా సృష్టించారు. 

### మిజు షింగెన్ మోచి
ఆధునిక జపాన్ లో, హోకుటో-చోలోని స్థానికులు డెజర్ట్ లో తాజా మినరల్ వాటర్ ను చేర్చడం ప్రారంభించారు. యమనాషి ప్రిఫెక్చర్ లోని కిన్ సీకెన్ సీకా కంపెనీ వారాంతాల్లో దీనిని విక్రయించిన మొదటి దుకాణాలలో ఒకటి.

మిజు అంటే నీరు,షింగెన్ మోచి అనేది కిన్ సీకెన్ కంపెనీ తయారు చేసిన ఒక రకమైన స్వీట్ రైస్ కేక్ (మోచీ).  2013 లో ముందు సంవత్సరం, సృష్టికర్త తినదగిన నీటిని తయారు చేయాలనే ఆలోచనను అన్వేషించాలనుకున్నాడు.  డెజర్ట్ వైరల్ సంచలనంగా మారింది,వంటకాన్ని అనుభవించడానికి ప్రజలు ప్రత్యేక యాత్రలు చేశారు. 

డారెన్ వాంగ్ 2016 ఏప్రిల్ స్మోర్గాస్ బర్గ్ ఫుడ్ ఫెయిర్ లో న్యూయార్క్ నగరంలో యునైటెడ్ స్టేట్స్ కు ఈ వంటకాన్ని పరిచయం చేశాడు.  కొంతకాలం తరువాత, లండన్ రెస్టారెంట్ యమగోయా మరొక వెర్షన్ ను అభివృద్ధి చేయడానికి నాలుగు నెలలు పనిచేశాడు. 

## వివరణ
ఈ వంటకం మినరల్ వాటర్,అగర్ నుండి తయారు చేయబడుతుంది; అందువలన, ఇది వాస్తవంగా కేలరీలను కలిగి ఉండదు.  అసలు వంటకం నుండి నీరు దక్షిణ జపనీస్ ఆల్ప్స్ యొక్క మౌంట్ కైకోమా నుండి పొందబడింది,,ఇది స్వల్పంగా తీపి రుచిని కలిగి ఉందని వర్ణించబడింది.  అగర్ అనేది సముద్రపు పాచి నుండి తయారు చేయబడిన జెలటిన్ కు శాకాహారి ప్రత్యామ్నాయం.  వేడి చేసిన తరువాత, అది అచ్చు వేయబడుతుంది,చల్లబరచబడుతుంది.  కురోమిట్సు అని పిలువబడే మొలాసిస్ లాంటి సిరప్,కినాకో అని పిలువబడే సోయాబీన్ పిండిని టాపింగ్స్ గా ఉపయోగిస్తారు.  ఈ వంటకం పారదర్శక వర్షపు బిందువులా కనిపిస్తుంది, అయినప్పటికీ ఇది రొమ్ము ఇంప్లాంట్లు,జెల్లీ ఫిష్ లతో కూడా పోల్చబడింది.   ఎక్కువగా రుచిలేని డెజర్ట్ నోటిలోకి ప్రవేశించినప్పుడు కరుగుతుంది,వెంటనే తినాలి, లేదా అది కరిగి ఇరవై నిమిషాల తరువాత ఆవిరైపోవడం ప్రారంభిస్తుంది.

డెజర్ట్ ను ఇంట్లో తయారు చేయడానికి కిట్లలో కూడా విక్రయిస్తారు.  ది టుడే షో, బజ్ ఫీడ్,ఎబిసి న్యూస్ లలో ప్రధాన స్రవంతి అమెరికన్ మీడియా దీనిని ప్రదర్శించింది. 

## మూలాలు

## బాహ్య లింకులు

* 

వర్గం:జపనీస్ డెజర్ట్‌లు, స్వీట్లు
వర్గం:వంటలు
గానవి లక్ష్మణ్

**గానవి లక్ష్మణ్‌** (జననం 1992 జూలై 04) ఒక భారతీయ చలనచిత్ర, టెలివిజన్ నటి. ఆమె ప్రధానంగా కన్నడ చలనచిత్ర పరిశ్రమలో పనిచేసింది. మగలు జానకి అనే టెలి సీరియల్‌లో ప్రధాన పాత్ర పోషించి మంచి గుర్తింపుతెచ్చుకుంది. హీరో (2021) చిత్రంలో రిషబ్ శెట్టి సరసన నటించి గానవి లక్ష్మణ్ శాండల్‌వుడ్‌లో ప్రధాన నటిగా అరంగేట్రం చేసింది. 2022లో గాయకుడు రసమయి బాలకిషన్‌ నిర్మాణంలో రూపొందుతున్న చిత్రం రుద్రంగిలో గానవి లక్ష్మణ్‌ ప్రధాన పాత్రల్లో ఒక పాత్ర పోషిస్తోంది. అలాగే శివ రాజ్‌కుమార్తో వేద, రిషబ్ శెట్టితో నాథూరామ్ సినిమాల్లో సరసన నటిస్తోంది.

## కెరీర్
గానవి లక్ష్మణ్‌ను గానవి, గన్వీ, జానకి అని కూడా పిలుస్తారు. ఆమె కర్ణాటకలోని చిక్కమగళూరులో 1992 జూలై 4న జన్మించింది. ఆమె ఉడిపిలో విద్యాభ్యాసం పూర్తి చేసింది. థియేటర్‌ ఆర్టిస్ట్ గా కెరీర్ మొదలుపెట్టి టీవీ సీరియల్, ఆ తరువాత చిత్ర పరిశ్రమలోకి అడుగుపెట్టింది. ఆమె మొదటి సీరియల్ మగలు జానకిలో జానకి పాత్ర పోషించి కర్ణాటకలో ప్రాచుర్యం పొందింది. ఎంతవరకంటే ఏకంగా తన పేరే జానకిగా మారిపోయంత.

## మూలాలు


వర్గం:తెలుగు సినిమా నటీమణులు
వర్గం:1992 జననాలు
వర్గం:కర్ణాటక సినిమా నటీమణులు
గారీ క్రిస్టెన్

**గారీ క్రిస్టెన్** (జననం 1967 నవంబరు 23) దక్షిణాఫ్రికా క్రికెట్ కోచ్, మాజీ క్రికెటర్. అతను భారత క్రికెట్ జట్టుతో పాటు దక్షిణాఫ్రికా క్రికెట్ జట్టుకు కోచ్‌గా పనిచేశాడు . 1993 నుండి 2004 వరకు దక్షిణాఫ్రికా తరపున 101 టెస్టులు, 185 ODIలు ఆడాడు, క్రిస్టెన్ 1993లో మెల్‌బోర్న్‌లో ఆస్ట్రేలియాపై టెస్టుల్లో అరంగేట్రం చేశాడు. 2004లో న్యూజిలాండ్ జట్టుపై 76 పరుగులతో మ్యాచ్ గెలుపులో పాలుపంచుకొన్నాక తర్వాత అంతర్జాతీయ క్రికెట్ నుండి రిటైర్ అయ్యాడు.చాలా గేమ్‌లలో ఓపెనింగ్ బ్యాట్స్‌మెన్‌గా ఆడాడు.2008-2011 మధ్య భారత క్రికెట్ జట్టుకు కోచ్‌గా ఉన్నాడు . ఆ తర్వాత 2011లో దక్షిణాఫ్రికా క్రికెట్ జట్టు కోచ్‌గా నియమితులై 2013 వరకు కోచ్‌గా కొనసాగాడు.

## కోచింగ్ కెరీర్

పదవీ విరమణ తర్వాత, కర్సైన్ కేప్ టౌన్‌లో తన సొంత క్రికెట్ అకాడమీని స్థాపించాడు,భారత జాతీయ క్రికెట్ జట్టు కోచ్‌గా కిర్‌స్టన్ అధికారికంగా 2008 మార్చి 1న కోచ్‌గా పని చేయడం ప్రారంభించాడు. 2011లో దక్షిణాఫ్రికా పర్యటన తర్వాత, భారతదేశం 3-2తో ఓడిపోయింది, కుటుంబ కట్టుబాట్ల కారణంగా BCCIతో తన ఒప్పందాన్ని పునరుద్ధరించడం లేదని క్రిస్టెన్ ప్రకటించాడు. 2011 జూన్ 5న, కిర్‌స్టన్ రెండు సంవత్సరాల కాల వ్యవధికి దక్షిణాఫ్రికా జాతీయ క్రికెట్ జట్టుకు పూర్తికాల కోచ్‌గా నియమితులయ్యాడు. ఇతని నేతృత్వంలో, 2012 ఆగస్టులో, దక్షిణాఫ్రికా జట్టు ఇంగ్లండ్‌ను 2-0తో ఓడించడం ద్వారా ICC టెస్ట్ ర్యాంకింగ్స్‌లో నంబర్ 1కి చేరుకుంది. కిర్‌స్టన్ క్రికెట్ సౌత్ ఆఫ్రికా (CSA)తో తన ఒప్పందాన్ని పునరుద్ధరించలేదు, కుటుంబ కట్టుబాట్లను పేర్కొంటూ 2013 ఆగస్టులో జాతీయ జట్టు కోచ్‌గా వైదొలిగాడు.

## మూలాలు


వర్గం:క్రికెట్ క్రీడాకారులు
వర్గం:క్రికెట్ కెప్టెన్లు
ఖైదీ అన్నయ్య

**ఖైదీ అన్నయ్య** 1994, సెప్టెంబర్ 30న విడుదలైన తెలుగు డబ్బింగ్ సినిమా. 1991లో వచ్చిన ధర్మదురై అనే తమిళ సినిమా దీనికి మూలం. ఈ తమిళ సినిమా 1989లో విడుదలైన కన్నడ సినిమా దేవకు రీమేక్. ఇదే సినిమా 1990లో తెలుగులో మా ఇంటి కథ పేరుతో రీమేక్ అయ్యింది.
## నటీనటులు
* రజనీకాంత్
* గౌతమి
* చరణ్‌రాజ్
* జనకరాజ్
* నిళల్‌గల్ రవి
* సెంథిల్
* రవికుమార్
* దిలీప్
* మధు
* మోహన్‌రాజ్
* శివరామన్
* నటరాజన్
* వైష్ణవి
* బబిత
* డిస్కో శాంతి 
## సాంకేతిక వర్గం
* దర్శకుడు: రాజశేఖర్
* కథ: ఎం.డి.సుందర్
* స్క్రీన్ ప్లే: పంచు అరుణాచలం
* ఛాయాగ్రహణం: వి.రంగా
* కూర్పు: విఠల్
* సంగీతం: ఇళయరాజా
* నిర్మాత: కె.ఎస్.రామకృష్ణ
## పాటలు

## మూలాలు

వర్గం:డిస్కో శాంతి నటించిన సినిమాలు
వర్గం:రజనీకాంత్ నటించిన సినిమాలు
వర్గం:గౌతమి నటించిన సినిమాలు
వర్గం:డబ్బింగ్ సినిమాలు
వర్గం:ఇళయరాజా సంగీతం అందించిన సినిమాలు
పరాశర స్మృతి

పరాశరుడు ఋషి బాదరాయణ వ్యాసుడు యొక్క తండ్రి. శ్రీ శంకరాచార్యుడు స్థాపించిన పీఠ సంప్రదాయంలో ఆచారిస్తున్న స్మృతి-శాస్త్రానికి మార్గదర్శకుడు . ఆయన సంకలనం చేసిన గ్రంథాలు కలి కాలానికి ఎంతో ఉపయోగకరం.

ఒకసారి వ్యాస భగవానుడు తన తండ్రి పరాశరుని ప్రార్థించి, “ కలియుగంలో మానవ ధర్మం వేగంగా క్షీణిస్తోంది. కావున, తపస్సు సంపన్నులైన మీరు కలియుగానికి ఉపయోగపడే స్మృతి గ్రంథాలను రచించమని కోరాడు. దీని ప్రకారం, పరాశరుడు స్మృతి-శాస్త్రాన్ని రచించాడు. ఇది ప్రస్తుత సమాజ ఉపయోగార్ధం కలియుగంలో వినయోగించబడుచున్నది.

పూర్వం బ్రాహ్మణులకు వర్ణ, ఆశ్రమ నియమాల ప్రకారం వ్యవసాయ కార్యకలాపాలు నిషేధించబడ్డాయి. అయితే, పరాశర స్మృతిలో, బ్రాహ్మణులు యాగాలు, నైవేద్యాలతో పాటు వ్యవసాయ కార్యకలాపాలలో కూడా నిమగ్నమవ్వటానికి అనుమతి ఇవ్వబడింది. తపస్సు, యాగాలు, ఇతర పుణ్యకార్యాలను ఆచరించడం ద్వారా ముక్తి యొక్క అత్యున్నత దశను పొందగలడని స్మృతి అంగీకరించింది. ధైర్యవంతులైన క్షత్రియుడు, మరియే ఇతర కులాలవారు స్వమాతృభూమి కోసం మృత్యువును పొందడం ద్వారా ముక్తిని పొందగలరు అని తెలుపబడింది. ఋషి పరాశరుడు, కలియుగం యొక్క ఆచరణ వినియోగార్ధం వ్యవసాయం, యుద్ధాన్ని గొప్పగా ప్రశంసించారు. ఇదే నేటికీ దేశంలో వ్యవసాయం, యుద్ధ కళ రెండింటిలో స్థిరమైన పెరుగుదలకు దారితీసింది.

పరాశర స్మృతిలో పన్నెండు అధ్యాయాలు ఉన్నాయి. 512 పద్యాలు కూడా ఉన్నాయి. అక్కడ, ముఖ్యంగా, ఆచార వ్యవహార విషయముల గురుంచి పరిచయం చేయబడింది. దాని మొదటి అధ్యాయంలో కలియుగం యొక్క పరిశుభ్రత, మర్యాద వ్యవస్థ, యుగ ధర్మం, కలి యుగంలో అసత్యం, మతం యొక్క ఆవిర్భావం, రెండవ అధ్యాయంలో గృహస్థుని ధర్మం, అతిథులకు ఆతిథ్యం, నాలుగు వర్ణాల విధుల గురించి చర్చించబడ్డాయి. . తరువాత మూడవ అధ్యాయంలో నాలుగు వర్ణాల ఆలోచన, జనన మరణాల ఆలోచన, బంధుత్వ చింతన, స్వచ్ఛత, మరణ సమయంలో స్పర్శ, ఇతర వర్ణాల కార్యక్రమ విధి, నాలగవ అధ్యాయంలో బ్రాహ్మణ ఆత్మహత్య ఆలోచన, కోపంతో ఆత్మహత్య, ఆత్మహత్యకు ప్రాయశ్చిత్తం, ఆపై రజశ్వల శుద్ధి కర్మ, స్త్రీ వ్రతాలు, భర్త నిందా ఫలము, ఆపై గోలక, క్షేత్ర, జౌరస, కృత్తిక దట్టక మొదలైన కృత్రిమ గర్భాధారణ పరిశీలన మొదలైనవి వివరించబడినవి, ఐదవ అధ్యాయంలో స్వయం ప్రాయశ్చిత్తం, అగ్ని హోత్ర విధి, ఆరవ అధ్యాయంలో జంతువులు, పక్షులపై హింసకు ప్రాయశ్చిత్తం ఉంది. చండాలుడిని, ఇతరులను చంపినందుకు ప్రాయశ్చిత్తం, భూమిని శుభ్రపరచడం మొదలైనవి పరిగణించబడ్డాయి. ఏడవ అధ్యాయంలో పదార్థాన్ని శుభ్రపరచడం, పాత్రలను శుభ్రపరచడం, ధూళిని శుభ్రపరచడం, ఇతర శుభ్రపరిచే వ్యవస్థలు వివరించబడింది. ఆ తర్వాత ఎనిమిదవ అధ్యాయంలో గాయత్రి లేని బ్రాహ్మణ ఖండన, దేవాలయంలో ప్రాయశ్చిత్తం, గోవధ ప్రాయశ్చిత్తం తెలుపబడినాయి. తొమ్మిదవ అధ్యాయంలో, వివిధ రకాల వధలకు ప్రాయశ్చిత్తం, దశమ అధ్యాయంలో పాపముక్తి, మరొకరి లక్ష్యం కోసం ప్రాయశ్చిత్తం, పదకొండవ అధ్యాయంలో భక్ష్య భోజన విచారము, అభక్ష్య భక్షణ ప్రాయశ్చిత్తం, పంచగవ్య పాన విధానము, పెన్నెండవ అధ్యాయంలో ఆచమన విధి, శూద్రాన్న భక్ష్య ప్రాయశ్చిత్తం, నిశ్శంగ ప్రాయశ్చిత్తము పరిగణించబడ్డాయి.

## మూలము

## బాహ్య లంకెలు

* https://archive.org/details/ParasharaSmriti/page/n3/mode/2up

వర్గం:సంస్కృత గ్రంథాలు
టైగర్ శివ

**టైగర్ శివ** శ్రీ సత్యసాయి పిక్చర్స్ బ్యానర్‌పై శ్రీపతి సంతోష్ కుమార్ నిర్మించిన తెలుగు డబ్బింగ్ సినిమా. ఇది 1990, జనవరి 19వ తేదీన విడుదలయ్యింది. శివ పేరుతో వెలువడిన తమిళ సినిమా దీనికి మూలం. 
## నటీనటులు
* రజనీకాంత్
* రఘువరన్
* శోభన
* షావుకారు జానకి
* రాధా రవి
* విను చక్రవర్తి
* జనకరాజ్
* ఛార్లీ
* మాధురి
* డిస్కో శాంతి
* ఢిల్లీ గణేష్
* గణేష్‌కర్
* త్యాగు
* ఇలవరసన్
* పూర్ణం విశ్వనాథన్
* విజయకుమార్
## సాంకేతికవర్గం
* దర్శకత్వం: ఎస్.అమీర్‌జాన్
* కథ: రాకేష్ కుమార్
* సంభాషణలు: సూర్యశ్రీ
* పాటలు: రాజశ్రీ
* ఛాయాగ్రహణం: సి.ఎస్.రవిబాబు
* కూర్పు: ఇ.ఎ.దండపాణి
* సంగీతం: ఇళయరాజా
* నేపథ్యగాయకులు: మనో, వాణీ జయరామ్
* నృత్యం: సుందరం
* నిర్మాత: శ్రీపతి సంతోష్ కుమార్

## పాటలు
ఈ సినిమాలోని పాటలను రాజశ్రీ రచించగా ఇళయరాజా సంగీతాన్ని సమకూర్చాడు.

## మూలాలు

వర్గం:డబ్బింగ్ సినిమాలు
వర్గం:రజనీకాంత్ నటించిన సినిమాలు
వర్గం:రఘువరన్ నటించిన సినిమాలు
వర్గం:శోభన నటించిన సినిమాలు
వర్గం:ఇళయరాజా సంగీతం అందించిన సినిమాలు
వర్గం:డిస్కో శాంతి నటించిన సినిమాలు
అమిత్ పంఘల్

సుబేదార్ **అమిత్ పంఘల్** (జననం 1995 అక్టోబరు 16) ఇండియన్ ఆర్మీ జూనియర్ కమిషన్డ్ ఆఫీసర్ (జెసిఓ), ఒక ఔత్సాహిక బాక్సర్. ఫ్లైవెయిట్ విభాగంలో జరిగిన 2019 AIBA ప్రపంచ బాక్సింగ్ ఛాంపియన్ షిప్స్ లో అతను రజత పతకాన్ని గెలుచుకున్నాడు. 2018 ఆసియా క్రీడల్లో పంఘాల్ బంగారు పతకం సాధించాడు. అమిత్ పంఘాల్ 52 కిలోల విభాగంలో టాప్ సీడింగ్ అందుకున్నాడు. 

## వ్యక్తిగత జీవితం
అమిత్ పంఘల్ 1995 అక్టోబరు 16న హర్యానాలోని రోహ్ తక్ లోని మైనా గ్రామంలో జాట్ కుటుంబంలో జన్మించారు. అతని తండ్రి విజేందర్ సింగ్ పంఘాల్ మైనాలో రైతు కాగా, అతని అన్న అజయ్ పంఘాల్ భారత సైన్యంలో పనిచేస్తున్నాడు. మాజీ ఔత్సాహిక బాక్సర్ అయిన అజయ్, సర్ ఛోటురామ్ బాక్సింగ్ అకాడమీలో 2007లో బాక్సింగ్ చేపట్టడానికి అమిత్ ను ప్రేరేపించాడు.

2018 మార్చి నాటికి, పంగల్ జూనియర్ కమిషన్డ్ ఆఫీసర్ (జెసిఓ) గా భారత సైన్యానికి సేవలందిస్తున్నారు. అతను 22 వ బెటాలియన్ ది మహార్ రెజిమెంట్ లో పనిచేస్తున్నాడు. 

## కెరీర్
2017 లో జాతీయ బాక్సింగ్ ఛాంపియన్ షిప్స్ లో పంఘాల్ తన అరంగేట్రం ప్రదర్శనలో బంగారు పతకాన్ని గెలుచుకున్నాడు.  అతను 2017 మేలో తాష్కెంట్ లో జరిగిన 2017 ఆసియన్ అమెచ్యూర్ బాక్సింగ్ ఛాంపియన్ షిప్స్ లైట్ ఫ్లైవెయిట్ విభాగంలో కాంస్య పతకాన్ని గెలుచుకున్నాడు, 2017 AIBA ప్రపంచ బాక్సింగ్ ఛాంపియన్ షిప్స్ కు అర్హత సాధించాడు.

2018 ఫిబ్రవరిలో సోఫియాలో జరిగిన స్ట్రాండ్జా కప్ లో పంఘాల్ బంగారు పతకం సాధించాడు.  లైట్ ఫ్లైవెయిట్ విభాగంలో 2018 కామన్వెల్త్ గేమ్స్ లో రజత పతకం సాధించాడు. 2019 సెప్టెంబరు 21న 2019 ఏఐబీఏ వరల్డ్ బాక్సింగ్ ఛాంపియన్షిప్లో రజత పతకం సాధించిన తొలి భారత బాక్సర్గా రికార్డు సృష్టించాడు.  2020 డిసెంబరులో జర్మనీలోని కొలోన్ లో జరిగిన బాక్సింగ్ ప్రపంచ కప్ 2020లో పంఘాల్ బంగారు పతకం సాధించాడు.  2021 మే 31న యునైటెడ్ అరబ్ ఎమిరేట్స్లోని దుబాయ్లో జరిగిన ఆసియా అమెచ్యూర్ బాక్సింగ్ ఛాంపియన్షిప్లో పంఘాల్ రజత పతకం సాధించాడు.  2022 ఆగస్టు 7న బర్మింగ్హామ్లో జరిగిన కామన్వెల్త్ గేమ్స్ 2022లో 51 కేజీల ఫ్లైవెయిట్ విభాగంలో కియారన్ మెక్డొనాల్డ్పై 5-0 తేడాతో పంఘాల్ స్వర్ణ పతకం సాధించాడు. 

## మూలాలు


వర్గం:1995 జననాలు
వర్గం:జీవిస్తున్న ప్రజలు
వర్గం:అర్జున అవార్డు గ్రహీతలు
నరదేవుడు

**నరదేవుడు** (709-721 సా.శ.) శాకంభరి చాహమనా రాజవంశానికి చెందిన ఒక భారతీయ రాజు. అతను వాయవ్య భారతదేశంలోని ప్రస్తుత రాజస్థాన్ భాగాలను పాలించాడు.

ప్రబంధ కోశలో సామంతరాజు వారసుడిగా నరదేవుడు పేర్కొనబడ్డాడు. పుర్తనా ప్రబంధ సంగ్రహ అతనిని సామంతరాజు పూర్వీకుడు వాసుదేవుని వారసుడిగా పేర్కొంది. హమ్మీర మహాకావ్య, సుర్జన-చరిత వంటి ఇతర గ్రంథాలలో కూడా నరదేవ ప్రస్తావన ఉంది.

బిజోలియా శిలా శాసనం నృపా ("పాలకుడు") పూర్ణతల్లాను సామంతరాజు కుమారుడు, వారసుడిగా పేర్కొంది. D. R. భండార్కర్ వంటి కొందరు పండితులు పూర్ణతల్లని నరదేవునికి మరొక పేరుగా అర్థం చేసుకున్నారు. దశరథ శర్మ, జి. హెచ్. ఓజా వంటి ఇతరులు పూర్ణతల్లని నరదేవుడు పరిపాలించిన ప్రాంతం పేరుగా అర్థం చేసుకున్నారు. J. N. అసోపా ప్రకారం, ఈ ప్రాంతాన్ని మెర్టా సమీపంలోని పుండ్లోట లేదా పుండ్లతో గుర్తించవచ్చు.

నరదేవ తరువాత అతని సోదరుడు అజయరాజు I వచ్చాడు.
## మూలాలు

వర్గం:రాజులు
ప్రేమదేశం (2023 సినిమా)

**ప్రేమదేశం** 2023లో తెలుగులో విడుదలైన ప్రేమకథా సినిమా. శ్రీ క్రియేటివ్‌ వర్క్స్‌ బ్యానర్‌పై శిరీష సిద్ధం నిర్మించిన శ్రీకాంత్‌ సిద్ధం దర్శకత్వం వహించాడు. త్రిగుణ్, మేఘా ఆకాష్, మధుబాల, అజయ్ కతుర్వర్ ప్రధాన పాత్రల్లో నటించిన ఈ సినిమా మ్యూజికల్‌ గ్లింప్స్‌ను మే 4న విడుదల చేసి, ట్రైలర్‌ను నవంబర్ 14న, సినిమా 2023 ఫిబ్రవరి 3న విడుదలైంది.

## నటీనటులు
*త్రిగుణ్
*మేఘా ఆకాష్
* మధుబాల
*అజయ్ కతుర్వార్
*మాయ 
*శివ రామచంద్ర 
*వైష్ణవి చైతన్య 
*తనికెళ్ళ భరణి 
*వైవా హర్ష

## పాటల జాబితా
*పదములె లేవు పిల్లా , రచన: కరుణాకర్ అడిగర్ల , గానం.  అర్మాన్ మాలిక్, హారికా నారాయణ్ 
*తెలవారనీ స్వామీ , రచన: అలరాజ్, గానం. అంజనా సౌమ్య, అనురాగ్ కులకర్ణి 
*అజాది అజాది , రచన: రెహమాన్, గానం.శ్రీరామచంద్ర 
*కళ్ళు కళ్ళు కలిశాయి , రచన: పూర్ణచారి , గానం  అనురాగ్ కులకర్ణి.
*

## సాంకేతిక నిపుణులు
*బ్యానర్: శ్రీ క్రియేటివ్‌ వర్క్స్‌ 
*నిర్మాత: శిరీష సిద్ధం 
*కథ, స్క్రీన్‌ప్లే, దర్శకత్వం: శ్రీకాంత్‌ సిద్ధం 
*సంగీతం: మణిశర్మ
*సినిమాటోగ్రఫీ: షాజాద్ కాకు
*ఎడిటింగ్ : కిరణ్ తుంపెర 

## మూలాలు

## బయటి లింకులు
* 

వర్గం:2022 తెలుగు సినిమాలు
ఖేడ్ అలండి శాసనసభ నియోజకవర్గం

**ఖేడ్ అలండి శాసనసభ నియోజకవర్గం** మహారాష్ట్ర రాష్ట్రంలోని 288 నియోజకవర్గాలలో ఒకటి. ఈ నియోజకవర్గం పూణె జిల్లా, షిరూర్ లోక్‌సభ నియోజకవర్గం పరిధిలోని ఆరు శాసనసభ నియోజకవర్గాల్లో ఒకటి.

## ఎన్నికైన సభ్యులు

## మూలాలు

వర్గం:మహారాష్ట్ర శాసనసభ నియోజకవర్గాలు
కావ్య కళ్యాణ్ రామ్

**కావ్య కళ్యాణ్‌రామ్** (జననం 1998 జూలై 20) దక్షిణ భారత నటి. ఆమె ప్రధానంగా తెలుగు చిత్ర పరిశ్రమలో పనిచేస్తుంది. ఆమె శిక్షణ పొందిన భారతీయ శాస్త్రీయ నృత్యకారిణి కూడా. 2003లో వచ్చిన గంగోత్రిలో బాలనటిగా తెలుగు తెరకు అరంగేట్రం చేసిన కావ్య కళ్యాణ్ రామ్ బాలనటిగా మంచిపేరు తెచ్చుకుంది. ‘వ‌ల్లంకి పిట్టా వల్లంకి పిట్టా మెల్లంగ ర‌మ్మంటా’ అని సాగే పాటలో ఆమె నటనతో తెలుగు ప్రేక్షకులను ఆకట్టుకుంది.

## కెరీర్
[thumb|260x260px|తెలంగాణ రాష్ట్ర చలనచిత్రం, టీవీ, థియేటర్ డెవలప్‌మెంట్ కార్పొరేషన్ [బలగం మూవీకి గాను కావ్య కళ్యాణ్ రామ్ ను 2023 ఏప్రిల్ 23న హైదరాబాద్‌లో సత్కరిస్తున్న దృశ్యం]]
కావ్య కళ్యాణ్ రామ్ తెలంగాణలోని కొత్తగూడెంలో కళ్యాణ్‌రామ్, భవానీ పెద్దిభొట్ల దంపతులకు ఏకైక సంతానంగా 1998 జూలై 20న జన్మించింది. న్యాయశాస్త్రంలో గ్రాడ్యుయేషన్ పూర్తి చేసింది. ఆమె అల్లు అర్జున్ తొలి చిత్రం గంగోత్రిలో బాలనటిగా కీలక పాత్ర పోషించి ప్రసిద్ధి చెందింది. ఆ తర్వాత చదువుపై దృష్టి సారించిన ఆమె అడపాదడపా లఘు చిత్రాలతోపాటు సినిమాల్లో సహాయ పాత్రలు పోషించింది.

కావ్య కళ్యాణ్ రామ్ చైల్డ్ ఆర్టిస్ట్‌గా స్నేహమంటే ఇదేరా, ఠాగూర్, అడవి రాముడు, విజయేంద్ర వర్మ, బాలు, బన్నీ, సుభాష్ చంద్రబోస్, పాండురంగడు వంటి పలు సినిమాల్లో నటించింది. అయితే 2022లో సాయి కిరణ్ దర్శకత్వం వహించిన హర్రర్ చిత్రం మసూదలో ఆమె ప్రధాన పాత్రతో తెలుగు సినిమాలోకి పునరాగమనం చేసింది. అలాగే సంగీత దర్శకుడు ఎం. ఎం. కీరవాణి తనయుడు శ్రీసింహా సరసన కావ్య కళ్యాణ్ రామ్ నటిస్తున్న చిత్రం ఉస్తాద్ నిర్మాణంలో ఉంది.

## మూలాలు

వర్గం:తెలుగు సినిమా నటీమణులు
వర్గం:1998 జననాలు
వర్గం:నృత్యకళాకారులు
వాడపల్లి మీనాక్షి అగస్త్యేశ్వరాలయం

**వాడపల్లి మీనాక్షి అగస్త్యేశ్వరాలయం**, తెలంగాణ రాష్ట్రం, నల్గొండ జిల్లా, దామెరచర్ల మండలం, వాడపల్లి గ్రామంలోని దేవాలయం. అతి పురాతన దేవాలయాల్లో ఒకటైన ఈ మీనాక్షి అగస్త్యేశ్వరాలయం కృష్ణా నది, ముచికుందా నదుల సంగమ ప్రదేశం వద్ద ఉంది. దేశసంచారంలో భాగంగా కృష్ణా, ముచికందా సంగమ ప్రదేశానికి వచ్చి, దీనిని గొప్ప దివ్యస్థలంగా గుర్తించిన  అగస్త్య మహాముని ఇక్కడ శివలింగాన్ని ప్రతిష్టించి పూజలు నిర్వహించాడని చరిత్ర చెబుతోంది. ఇక్కడికి సమీపంలోనే వాడపల్లి లక్ష్మీనరసింహస్వామి దేవాలయం ఉంది.  

## చరిత్ర
ఒక రోజు ఒక బోయవాడు పక్షిని కొట్టబోతే ఆ పక్షి వచ్చి ఈ స్వామి వెనకాల దాక్కుండగా, బోయవాడు వచ్చి పక్షిని ఇవ్వమని అడిగితే శివుడు నా దగ్గరకొచ్చిన పక్షిని ఇవ్వను అన్నాడుట. బోయవాడు మరి నాకు ఆకలిగా వుంది ఎలాగా అంటే, కావాలంటే నా తలనుంచి కొంత మాంసం తీసుకోమని శివుడు అన్నాడుట. అప్పుడు బోయవాడు రెండు చేతులతో స్వామి తల మీదనుంచి మాంసం తీసుకున్నాడుట. ఆ వేళ్ళ గుర్తులు శివలింగం పైన ఇప్పటికీ కనబడుతాయి. స్వామి శిరస్సున ఏర్పడ్డ గాయం కడగటానికి గంగమ్మ వచ్చిందిట. బోయ కండలు తీసిన చోట ఏర్పడిన గుంటలో ఎప్పుడూ నీళ్ళు వుంటాయి. ఆ నీరు ఎక్కడనించి వస్తోందో తెలియదుగాని ఎంత తీసినా ఆ నీరు అలాగే వుంటుందట. సా.శ. 1524 సం.లో శ్రీ శంకరాచార్యులవారు శిష్యసమేతంగా ఈ దేవాలయాన్ని దర్శించినపుడు, ఆ బిలం లోతు ఎంత వుందో కనుక్కుందామని ఒక ఉధ్ధరిణకి తాడు కట్టి ఆ బిలంలో వదిలారట. ఎంత సమయమైనా ఆ తాడు అలా లోపలకి వెళ్ళటము చూసి పైకి తీసారుట. ఆ ముక్కకి రక్త మాంసాలు అంటుకున్నయిట గాని శివయ్య తల మీద గుంట లోతు తెలియలేదుట. శంకరాచార్యులవారు నిన్ను పరీక్షించటానికి నేనెంతవాడను, క్షమించమని వేడుకుని, పూజలు జరిపి వెళ్ళారుట. ఈ విషయంలో శంకరాచార్యుల రాయించిన శాసనం (పాళీ భాషలో) దేవాలయంలో ఇప్పటికీ ఉంది.

## విశిష్టత
ఈ దేవాలయం తూర్పు దిక్కుగా, సంగమాభిముఖంగా వుంటుంది. గుళ్ళో శివుడి పానుపట్టం ఎత్తుగా వుంటుంది. దానిమీద లింగం ఇంకో రెండు అడుగుల ఎత్తు ఉంది. వెండి కళ్ళు, వెండి నాగుపాము పడగ, అలంకరణగా ఉన్నాయి. ఈ లింగము మీద ఒక చిన్న గుంటలో ఎల్లప్పుడూ నీరు వూరుతూవుంటుంది. నీటిమట్టానికి అంత ఎత్తునవున్న లింగం పైనుంచి ఎంతతోడినా నీరు ఎలా వస్తోందో, ఎంత లోతులోవున్నదో ఎవరికీ తెలియదు.

## పూజలు, ఉత్సవాలు

* **శివరాత్రి:** మహాశివరాత్రి సందర్భంగా ఇక్కడ ప్రత్యేక పూజలు నిర్వహించబడుతాయి.

## మూలాలు

వర్గం:నల్గొండ జిల్లా పుణ్యక్షేత్రాలు
వర్గం:నల్గొండ జిల్లా దేవాలయాలు
వర్గం:ప్రసిద్ధ శైవక్షేత్రాలు
వర్గం:శివాలయాలు
అజయరాజ I

**అజయరాజా I** (721-734 సా.శ.) శాకంభరి చహమనా రాజవంశానికి చెందిన రాజు. అతను వాయవ్య భారతదేశంలోని ప్రస్తుత రాజస్థాన్ భాగాలను పాలించాడు. అతన్ని జయరాజా, అజయపాల చక్వా లేదా అజయపాల చక్రి అని కూడా పిలుస్తారు.
## జీవితం
అజయరాజా I నరదేవ తరువాత చాహమన రాజుగా అయ్యాడు. 12వ శతాబ్దపు పృథ్వీరాజ విజయ చరిత్ర ప్రకారం, అతను అనేక మంది శత్రువులను ఓడించిన గొప్ప యోధుడు.

ఒక సిద్ధాంతం ప్రకారం, అజయరాజు I అజయమేరు (ఆధునిక అజ్మీర్) నగరాన్ని స్థాపించాడు. అతను అజయమేరు కోటను నియమించాడని ప్రబంధ-కోశము పేర్కొంది, ఇది తరువాత అజ్మీర్ తారాగఢ్ కోటగా పిలువబడింది. అఖ్బర్ ఉల్-అఖ్యార్ దీనిని భారతదేశంలోని మొదటి కొండ కోట అని పిలుస్తారు. అయితే, పృథ్వీరాజా విజయ అజ్మీర్ స్థాపనకు అతని వంశస్థుడైన అజయరాజా II (12వ శతాబ్దం సా. శ.) కి ఆపాదించబడింది. చరిత్రకారుడు R. B. సింగ్ ప్రకారం, అజ్మీర్‌లో 8వ శతాబ్దపు సాధారణ శకం నాటి శాసనాలు కనుగొనబడిన వాస్తవాన్ని పరిగణనలోకి తీసుకుంటే, అజయరాజా I అజ్మీర్ స్థాపకుడిగా చెప్పవచ్చు. అజయరాజా II తరువాత పట్టణాన్ని గణనీయంగా అభివృద్ధి చేసి, రాజ్య రాజధానిని శాకంభరి నుండి అజ్మీర్‌కు మార్చాడని సింగ్ సిద్ధాంతీకరించాడు. శ్యామ్ సింగ్ రత్నావత్, కృష్ణ గోపాల్ శర్మ వంటి ఇతరులు, అజ్మీర్‌ను స్థాపించిన అజయరాజా II అని నమ్ముతారు. అజయరాజు I తరువాత అతని కుమారుడు విగ్రహరాజు I వచ్చాడు.
## మూలాలు

వర్గం:రాజులు
వర్గం:రాజ్యాలు
అంజలి అమీర్

**అంజలి అమీర్** (మలయాళం: അഞ്ജലി അമീർ; 1995 నవంబరు 4) ఒక భారతీయ నటి, మోడల్. ఆమె 2016లో మమ్ముట్టి నటించిన పేరంబులో కథానాయికగా సినీ రంగ ప్రవేశం చేసింది. ఆమె భారతీయ సినీ పరిశ్రమలో మొట్టమొదటి ట్రాన్స్‌సెక్సువల్‌ హీరోయిన్‌. ఆమె ప్రధానంగా మలయాళ, తమిళ భాషల్లో నటిస్తుంది. అమ్ము (2022) ద్వారా తెలుగు ప్రేక్షకులకు పరిచయం అయింది.

## బాల్యం, విద్య
అంజలి అమీర్ కేరళ రాష్ట్రం కోజికోడ్ సమీపంలోని తామరస్సేరి అనే పట్టణంలో జన్మించింది. ఆమె జంషీర్ అనే అబ్బాయిగా పుట్టింది. అయితే ఆమె యుక్తవయసులో లింగమార్పిడి శస్త్రచికిత్స చేయించుకుని పూర్తిగా స్త్రీగా మారిపోయింది. తను హయ్యర్ సెకండరీ విద్యను తామరస్సేరిలోనే పూర్తి చేసి ఉన్నత చదువుల కోసం బెంగళూరు వెళ్ళింది. అక్కడ ఆమె బ్యాచిలర్ ఆఫ్ నర్సింగ్ పట్టా పొందింది.

## కెరీర్
మోడల్‌గా కెరీర్ ప్రారంభించిన అంజలి అమీర్ తమిళ దర్శకుడు రామ్ దర్శకత్వం వహించిన పేరంబు (2018) చిత్రంతో సినీరంగప్రవేశం చేసింది. ఈ చిత్రంలో మమ్ముట్టి సరసన నటించి ఆమె మలయాళ, తమిళ ప్రేక్షకులను మంత్ర ముగ్ధుల్ని చేసింది. ఈ చిత్రంతోపాటు సువర్ణ పురుషన్ (2018), అమ్ము (2022) చిత్రాలతోనూ ఆమె ప్రసిద్ధి చెందింది. అమ్ము సినిమా తెలుగు, తమిళం, మలయాళం, కన్నడ, హిందీ భాషల్లో విడుదలైయింది.

అంతేకాకుండా అంజలి అమీర్ మలయాళ బిగ్‌బాస్‌ రియాలిటీ గేమ్‌ షో - మొదటి సీజన్ ద్వారా ప్రాచుర్యం పొందింది. ట్రాన్స్‌జెండర్ మోడల్ అయిన అంజలి అమీర్ వైల్డ్ కార్డ్ ఎంట్రీ ద్వారా షోలోకి ప్రవేశించింది. అయితే అనారోగ్య సమస్యల కారణంగా ఆమె దురదృష్టవశాత్తు షో నుంచి తప్పుకోవాల్సి వచ్చింది. షోలో పాల్గొనగలిగినందుకు తన కమ్యూనిటీకి దక్కిన గుర్తింపు అని షోలో ఆమె పేర్కొంది.

2022లో విడుదలకు సిద్ధంగా ఉన్న దేవప్రసాద్ నారాయణన్ దర్శకత్వం వహించిన మలయాళ చిత్రం బెర్నార్డ్ లో అంజలి అమీర్, అప్పని శరత్ సరసన నటించింది.

## మూలాలు


వర్గం:తెలుగు సినిమా నటీమణులు
వర్గం:1995 జననాలు
అన్షు మాలిక్

**అన్షు మాలిక్** (జననం 2001 ఆగస్టు 5) భారతీయ ఫ్రీస్టైల్ రెజ్లర్. నార్వేలోని ఓస్లోలో జరిగిన 2021 ప్రపంచ రెజ్లింగ్ ఛాంపియన్షిప్లో మహిళల 57 కిలోల విభాగంలో రజత పతకం గెలుచుకుంది.  ఈమె మహిళల విభాగంలో ప్రపంచ ఛాంపియన్ షిప్స్ లో రజత పతకం సాధించిన తొలి భారతీయ మల్లయోధురాలు .

## కెరీర్
క్యాడెట్ రెజ్లింగ్ ఛాంపియన్ షిప్స్ లో 60 కిలోల విభాగంలో అన్షు స్వర్ణం గెలుచుకుంది.  ఆమె 2020 లో న్యూఢిల్లీలో జరిగిన 2020 ఆసియా రెజ్లింగ్ ఛాంపియన్షిప్లో 57 కిలోల ఈవెంట్లో కాంస్య పతకాలలో ఒకటి గెలుచుకుంది. సెర్బియాలోని బెల్గ్రేడ్ లో జరిగిన 2020 వ్యక్తిగత రెజ్లింగ్ ప్రపంచ కప్ లో మహిళల 57 కిలోల విభాగంలో ఆమె రజత పతకాన్ని గెలుచుకుంది.  2022 ఏప్రిల్లో ఉలాన్‌బాతర్‌లో జరిగిన 2022 ఆసియా రెజ్లింగ్ ఛాంపియన్షిప్లో 57 కిలోల విభాగంలో కాంస్య పతకం గెలుచుకుంది. 

## వ్యక్తిగత జీవితం
ఆమె మల్లయోధుల కుటుంబం నుండి వచ్చింది. ఆమె నిదానీలోని చౌదరి భరత్ సింగ్ మెమోరియల్ స్పోర్ట్స్ స్కూల్ లో కోచ్ జగదీష్ వద్ద శిక్షణ పొందుతుంది. అన్షు తండ్రి ధరమ్వీర్ మాలిక్ స్వతహాగా అంతర్జాతీయ రెజ్లర్ కావడంతో సీఐఎస్ఎఫ్లో పనిచేశారు. 

## మూలాలు


వర్గం:2001 జననాలు
వర్గం:జీవిస్తున్న ప్రజలు
వర్గం:అర్జున అవార్డు గ్రహీతలు